Echinghen - Wikipedia, entziklopedia askea.\n50° 42′ 12″ N, 1° 38′ 53″ E / 50.7033°N,1.6481°E / 50.7033; 1.6481Koordenatuak: 50° 42′ 12″ N, 1° 38′ 53″ E / 50.7033°N,1.6481°E / 50.7033; 1.6481\nSaint-Martin-Boulogne, Isques, Saint-Léonard eta Baincthun\n182 (%47.2) 208 (%53.9)\nEchinghen Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 374 biztanle zituen.\n2007an Echinghen udalerrian erroldatutako biztanleak 374 ziren. Familiak 120 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 40 seme-alabarik gabeko familiak ziren eta 60 seme-alabak dituzten bikoteak ziren.\n2007an 130 etxebizitza zeuden, 121 familiaren etxebizitza nagusia ziren, 5 bigarren erresidentzia ziren eta 4 hutsik zeuden. 127 etxeak ziren eta 2 apartamentuak ziren. 121 etxebizitza nagusietatik 102 bere jabearen bizilekua ziren, 14 alokairuan okupaturik zeuden eta 5 doan lagata zeuden; 2 etxek gela bat zuten, 2 etxek bi zituzten, 6 etxek hiru zituzten, 20 etxek lau zituzten eta 91 etxek bost zituzten. 105 etxek euren parking plaza propioa zuten azpian. 42 etxetan ibilgailu bat zegoen eta 70 etxetan bat baino gehiago zituzten.\nEchinghen udalerriko biztanleria-piramidea 2009an .\n2007an lan egiteko adina zuten pertsonak 260 ziren, horien artean 169 aktiboak ziren eta 91 inaktiboak ziren. 169 pertsona aktiboetatik 144 lanean zeuden (77 gizon eta 67 emakume) eta 24 langabezian zeuden (16 gizon eta 8 emakume). 91 pertsona inaktiboetatik 16 erretiraturik zeuden, 35 ikasten zeuden eta 40 "bestelako inaktibo" gisa sailkaturik zeuden.\n2009an Echinghen udalerrian 123 unitate fiskal zeuden, 332 pertsonek osaturik. Pertsona bakoitzeko diru-sarrera fiskalaren mediana urteko 21.684 euro zen.\n2007an zeuden 13 komertzioetatik, 3 erauzte enpresak ziren, 2 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren eta 2 higiezinen enpresak ziren.\n2000. urtean Echinghen udalerrian 11 nekazaritza-ustiategi zeuden, 240 hektarea erabiltzen.\nBNF: 15268723z (data)\nOrriaren azken aldaketa: 10 otsaila 2021, 21:12.


Krimena Baztanen eta euskaraz idazten da - Deia\nNeguko gau luzeei aurre egiteko egun beltzak antolatzen dituzte Baztanen. Beste urte batez, genero beltzaz gozatzeko literaturari loturiko hainbat ekitaldi prestatu dituzte (H)ilbeltza jaialdiaren bueltan. Datorren astean zehar, krimenak eta misterioak hartuko ditu bailarako bazter guztiak\njone garcía 24.01.2020 | 12:32\nKrimena Baztanen eta euskaraz idazten da.\nApal eta xume hasi zuen nobela beltzaren inguruko proiektua Baztango literatur zale talde batek. Urteak zeramatzaten liburuak irakurri eta Idazleekin solasean kanpainak egiten. Halakoan, espresuki nobela beltza jorratzeko jardunaldiren bat antolatzea otu zi-tzaien, eta ohartzerako, aste beteko egitaraua prestatua zuten. 2015eko urtarrilean izan zen, ilbeltzean, baztandarrez. Sei urte joan dira ordutik eta (H)ilbeltzak, Euskal Nobela Beltzaren Asteak, lekua egin du bailarako urte hastapeneko egutegian.\nEkimen honen bidez, antolatzaileek euskarazko nobela beltzak Baztanekin duen harremana plazaratu nahi dute. "Pentsatzen duguna baino estuagoa" dela argitu du jaialdiaren antolatzaile taldeko kide den Ernesto Pratek. Sarriegi bertako inguruak eta genero beltza erdarazko literaturarekin lotzen ditugula uste du Pratek, baina, bere esanetan, bailarak badu generoarekin "harreman historikoa", eta euskaraz, gainera. Mariano Izetaren Dirua galgarri eleberriak hala erakusten digu. Elizondotarraren lana euskarazko bigarren nobela beltza omen da, Jose Antonio Loidiren Hamabost egun Urgainen eleberriaren ondotik.\nEgungo euskal literatura beltzaren egoera ez da horren ona, Praten iri-tziz. Asko irakurtzen den generoa izanagatik, euskarazko produkzioa oraindik txikia dela deritzo. Urtez urte (H)ilbeltza jaialdia prestatzean horretaz konturatu da Prat, programan autorerik ez errepikatzea zaila egiten baitzaie. "Ez dago idazlerik soberan, agian beste norbaitek kontrako iritzia izango du, baina nik sentsazio hori daukat".\nNolanahi dela, panoraman arrakala egitera dator (H)ilbeltza. Erreferentziazko zita bihurtu da jaialdia literatura beltza gustuko dutenen-tzat. Euskal Herriko txoko guztietatik gerturatzen da jendea, batez ere asteburuko jardunaldietara.\nBailara osoan zehar barreiatuko da krimena eta misterioa astelehenetik aurrera eta hilaren 26rarte luzartuko da egitaraua. Elizondon ez ezik, Iruritan, Anizen, Erratzun eta Amaiurren egongo da generoaz belzteko aukera. Aurtengoa egitasmoaren seigarren edizioa izango da eta inoiz baino ekitaldi gehiago barnebilduko ditu. Halaber, Euskal Nobela Beltzaren Asteak ez du literatura bakarrik hartzen bere gain. Zinemak, an-tzerkiak, poesiak, gastronomiak edota jaiak ere badute lekua.\nOhi legez, egitaraua irakurle taldeak antolatutako jarduerekin hasi eta amaituko dute. Lehena, urtarrilaren 20ko solasaldia izango da. Fernando Rey itzultzailea Horace MacCoy idazlearen Hobe nuen etxean gelditu nobelari buruz arituko da.\nAsteazkenean, hilak 22, Amaia Elizalde literatur adituak Jon Miranderen lanetan oinarritutako Mirande beltza hitzaldia eskainiko du, eta ostiralean zinema izango da arda-tza: Begoña del Tesok Quentin Tarantinoren mesanotxeko liburuak hitzaldia emango du.\nAzken edizioetan legez, larunbatean bazkaria egingo dute Erratzuko Etxeleberteko elkartean. Aurretik, ordea, Jon Alonso, Maribu Elizalde eta Eneko Bidegain gonbidatu dituzte Mundua Iturendik pasatu zenekoa mahai-ingurura. Bazkalostea liburu aurkezpenen tartea izango da. Alfontso Gartziandiak Itsu kolpeka izango du hizpide, eta Josu Barambonesek Patricia Highsmithen Lardaska lanaren itzulpena aurkeztuko du, iaz lortutako (H)ilbeltza Bekari esker egindakoa.\nIlunabarrarekin Susmagarrien gaua egingo dute Erratzun barna.\nIganderako Itzuli beltza antolatu dute Kontrabandisten eleak izenburupean, aurten Amaiurren. Jaialdia inguruan zehar zabaltzeko asmotan, urtero aldatzen dute itzuli arrakastatsuaren kokalekua. Azkenik, aste beltzari amaiera biribila emateko, Poesia kriminalak errezitaldia egingo dute Elizondoko Arizkuenea Kultur Etxean.\nJaialdia hasi aurretik, kultur programa martxan jarri dute Baztanen. Iragan urtarrilaren 13an zabaldu zuten Begoña Durrutiren Bereterretxeren khantoria erakusketa Elizondoko Arizkuenea Kultur Etxean. Arizkungo ilustratzaileak izen bereko balada klasikoan oinarrituta animazio film labur bat eta komikia argitaratu ditu, eta lan horretatik abiatuta hainbat lamina prestatu ditu, berariaz, Elizondoko Arizkuenea Kultur Etxean hilaren 26ra bitartean erakusteko.\nURTE OSOAN MARTXAN\nEuskal Nobela Beltzaren Astea ez da egunotan hasi eta amaituko. Urte osoan zehar literatura beltzarekin lotutako jarduerak egiten dituzte, eta hilbeltza.eus webgunean elkarrizketak eta denetariko irakurgaiak argitaratu. 2018tik, gainera, (H)ilbeltza Beka ematen dute Baztango Udalari eta Txalaparta argitaletxeari esker. Bekaren xedea euskarazko nobela beltza sustatzea da, eta, horretarako, txandaka sari-tzen dituzte sormen eta itzulpen lanak. Datorren astean, bekaren bigarren edizioko irabazleak aurkeztuko du itzulpen lana, Patricia Highsmithen The Blunderer. Hirugarren bekari esker, Miren Gorrotxategi Vianako bihotza proiektua ari da idazten, 2021eko (H)ilbeltzan aurkeztuko dena.


Zarauztar batek 75.000 euro irabazi ditu loterian . diariovasco.com\nPili Bergado. Haurraren zozketan bigarren saria banatu du San Frantziskoko kioskoan. / AMAXKAR\nAtzo egindako haurraren zozketan bigarren sariko dezimo bat San Frantzisko kaleko kioskoan saldu du Pili Bergadok\n7 enero 201709:42\nGabonetan loteria jokatzek ohitura oso zabalduta dago, bereziki abenduak 22ko zozketarako baino sarritan orduan zorte gehiegirik izan ez dutenak Errege eguneko Haurraren zozketan jokatzea erabakitzen dute eta hauen artean herritar batek opari ederra jasoko du egun berezi honetan. Atzo goizean egindako zozketaren bigarren sariko dezimo bat Zarautzen banatu da, zehazki Pili Bergadok San Frantzisko kalean urtetan lanean daraman kioskokoan banatu zen 95.379 zenbakia eta esan bezala zozketan bigarren saria jaso du.\nAtzo albistea jakitean Pilirengana hurbildu ginenean pozik zegoen baina oraindik Delegaziotik baieztatu gabe zegoenez kezka ere bazuen azkenean albistea zuzena izango zen hala ez.\nLoteria erosteko ohitura dutenek badakite gaur egun ohiko txartela erosteaz gain, makinak emandakoa ere erosi daitekeela eta honelakoa da itxuraz bigarren saria jaso duena. Horregatik bakarra izan da Pilik saldutakoa. Dena den, norbaitek Erregeen opari bikaina jasoko du, 20 euroren truke 75.000 euro eramango ditu bere etxera. Zorionak noski saritua izan denari. Esan behar da baita, Pilik Gabonetan lehen ere sariak banatu izan ohi dituela, duela bi urte Gabonetako sari nagusian laugarren sari bat eman zuen eta urtebete lehenago beste bat bosgarren sariarena.


Iñaki Segurola ‘Puntuka’: ‘Zer da Ser?’\nUzt 12, 2018\tNork:\tUrola Kostako Hitza\t-\nJM Sarasolak seinaleak emanak zituen orain baino lehen. Hementxe adierazi zuen behin altzeimerra “opari bat” zela, eta hor hasi ginen ohartzen besteok ez bezalakoa zela gizona. Orain liburua egin du: Conoce tu Ser; eta hementxe bertan, joan den ekainaren 29ko alean, elkarrizketa edo autoelkarrizketa bat atera zen, eta hura irakurrita, ez dago dudarik koska izugarria dagoela haren eta gure artean: 400 bat orriko liburua “hamar egunetan” idatzi omen du, eta ez pentsa liburua huxkerien bilduma denik; hala dio elkarrizketan: “bizitzaren funtzionamendu guztia ageri da bertan”, eta hori gutxi balitz, “pertsona batek bizi ditzakeen gauza guztien erantzunak daude liburuan”. Bietako bat: edo jainko orojakile baten parekoa da gure gizona, edo nornahiren eskura ez dagoen ezohiko arnasa edo argiren batek lagundu dio. (Badaude gutxienez elkarrizketan beste bi esaldi hemen aitatzea merezi dutenak, bere jakinduria erabateko edo holistikoa zenbaterainokoa den erakusten baitigute; bata: “gaur egungo gazteek ez dakite zer sentitzen duten”; eta bestea: “bizitzan zehar gertatzen zaigun guztia eskertzera iristen garenean, arazo guztiak bukatzen dira”; goian esandako altzeimerraren adibidea hola ulertzen da, eta beste zernahi zorigaitzena ere bai; nonbait, zorigaitza, eskertu ezkero, zorion bihurtzen da, eta opari ere bai.)\nLiburuan, bere argazkiaren azpian, irakurtzen dugu: “Me llaman Jose Mari. Pero… ¿quién soy?” Lur-gaineko jendearentzat, “zein naiz ni?” galderak ez dauka zentzurik; gehiago: galdera bera gaixotasun seinale garbia da; ni edozeinek esan dezake bere buruaz, eta horrexegatik ez du galdera horrek erantzunik. Orain: profeta batek edo jainko-usteko batek agintzen badigu bere irakaspenekin galdera horren erantzuna aurkituko dugula, lortzen duena da gu bere bezero betiereko edo kroniko bihurtzea.\nEta zer da Ser? Zer da liburuan letra haundiz —eta hizkuntza haundi batean, jakina— idazten duen Ser hori? Ba, gauza haundia dirudi, baina, berez, jatorriz, ez da ia ezer. Intsentsu filosofikoa edo gizen espirituala kenduta, ia hutsean gelditzen da. Berez, izan hori munduan hizkuntza batzuek bakarrik daukaten kopula edo lotura gramatikal hutsa da; ez du berez esanahi zehatzik, eta hala ere, greko pedante batzuekin hasten den espekulazio batek dena esanarazi nahi lioke, esanahi sublimeetan sublimeena eman nahi lioke. Eta, alde batera, normala da: berez esanahirik ez duenari ez da zaila zernahi esanarazten, eta dena esanarazten ere ez. Eta dena esan nahi duenak ez du ezer taxuzkorik esan nahi. Eta, hala ere, hitz gizenduek eta sublimetuek daukaten botere hipnotikoari esker, sentipena sor liteke benetako gauza sendo bati buruz ari garela, eta ia eskuz uki litekeen gauza dela.\nGizon bat desprofetatzera natorrela esan dut. Esan nahi dudana da kontuz ibili behar dela gizaki sublimegiekin, bere buruarekin uste haunditxoa daukatenekin, eta dena dakitenekin. Jainko guztiak ez dira onak; ezohiko arnasak edo argiak ere ez dira beti ondo ari, eta gaizki ere jardun lezakete: profetek kontuz ibili behar lukete ze ezohiko argik argitzen dituen eta ze jainkozko lagunek laguntzen dien.\nEz dut esan nahi JMS-k ezin lagundu dezakeenik liburu honekin, edo gauza onik ezin egin dezakeenik bere zentroan, antzokian, gogarte-etxean edo nonahi. Ez dut esaten txarra denik asmatzen edo antzematen. Gainera, sinisteko moduan esandako hitz polit potolo batzuek on haundia egiten ahal diote edozeini, zeren gure kontsolamendu premiak ez baitu mugarik. Baina asko antzematetik dena jakitera iristeko (“bizitzaren funtzionamendu guztia”), asko eta izugarri irristatu behar da, eta profetaren ofizioaren arriskuetako bat da gehitxo irristatzea eta ezerezkeria harro batean amiltzea.\nGezurra badirudi ere, neuri ere lagundu dit profeta gureak: “sentitzen dugunari kasu gehiago egiten ikasi behar dugu”, dio berak, eta “konturatu naiz beldurra dagoela gaitz guztien atzean”. Honako hau sentitzen dudan bezala eta beldurrik gabe idazten lagundu dit.\nIñaki SegurolairitziapuntukaZer da Ser?\n12 uztaila 2018\tat 16:57\t- Reply


Jokoak > Kategoria > Obras - Denbora-lerroko jokoak\nGizarte Zientziak, Geografia eta Historia (95)\nArtearen Historia (89)\nHizkuntza eta literatura (84)\nArte eszenikoak, musika eta dantza (15)\nMusikaren eta dantzaren historia (9)\nArte eszenikoak (6)\nIkusentzunezko kultura (6)\nFilosofiaren historia (18)\n16-18 urte/Batxilergoa (138)\n14-16 urte/3º-4º ESO (75)\n12-14 urte/1º-2º ESO (18)\n8-10 urte/Lehen hezkuntzako 2. zikloa (3)\nEdad Antigua (33)\nEdad Contemporánea (78)\nToda la historia (18)\nNor da, zer gertatu zen? (71)\nNoiz gertatu zen? (70)\nOrdena kronologikoan (70)\nJokoak > Obras\nAntzinako Greziako literatura: obrak\nAntzinako Greziako lan horiek ordena kronologikoan kokatzen ditu.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentratzeko arrastatu ...\nErromantizismoa eta errealismoa: obrak\nErromantizismoko eta Errealismoko lan horiek ordena kronologikoan kokatzen ditu.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentrat ...\nZabaldu zerrenda eta hautatu Erromantizismoko eta Errealismoko lanak.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zentratzeko arrast ...\nHollywoodeko historiako film garrantzitsuenak\nEgin klik film handi horietan, eta eraman toki egokira.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta arrastatu ere egin dezakezu, zen ...\nZabaldu zerrenda eta hautatu Errenazimentuko literatura italiarreko lanak.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta arrastatu ere ...\nErrenazimentuko literatura italiarra: autoreak\nErrenazimentuko literatura italiarreko autoreak ordena kronologikoan kokatzen ditu.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta zent ...\nErrealismo eta Naturalismoari buruzko literatura e...\nEspainiako literatura errealista eta naturalistaren lan horiek ordena kronologikoan kokatzen ditu.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean ...\nEgin klik Errenazimentuko literatura italiarreko lanetan, eta eraman leku egokira.Handitu edo txikitu irudia zoomarekin, eta doitu tamaina zure gailuaren pantailara. Irudiaren gainean eragin eta arras ...\nAurreko orrialdea 1 2 3 4 5 ... 20 21 22 Hurrengo orrialdea


Garaikidearen eta tradizionalaren arteko mugetan — dantzan.eus\nHemen zaude: Hasiera › Hemeroteka › Garaikidearen eta tradizionalaren arteko mugetan\nGaraikidearen eta tradizionalaren arteko mugetan\nBi Harriz Lau Xori jaialdiak hemengo bi dantzari elkartu ditu joan den astean Miarritzen. Mizel Theretek Dorrea bakarkako lana estreinatu du. Hamar urte «sukaldean bakarrik dantzatuz» iragan eta, hark dioen bezala erdi irriz, 50 urte bete eta igo da berriz taula gainera. Adinaren zabaltasuna lagun, euskal kulturarekin duen harremana aztertzen du sorkuntza horretan. Asier Zabaletak, berriz, Ertza konpainiarekin irailean estreinatu lana ekarri du Lapurdira: Bihar jaio nintzen. «Ohitura zaharretatik irekitzen den ate berri bat» izatea nahi du, «euskal dantzekin beste norabide batzuetan abiatzea».\nBi koreografoek dantza garaikidea deitzen den mundu zabal horretako bi ikuspuntu ekartzen dituzte. Bi adin, bi esperientzia, bi begirada, Miarritzen kafearen tenorean elkartu direnak. Biak euskal dantzarekin sartu dira dantzaren munduan. Euskal dantza tradizionalaz eta garaikideaz solastatzeko parada izan da hitzordua. Bi lan horietan euskal dantzak ere bere lekutxoa baitauka, nahiz eta ez horretan mugatu. Mugak, preseski, biek partekatzen dituzten kezkak dira. Asier Zabaletak modernitatearen eta tradizioaren arteko mugak jorratu izan ditu Bihar jaio nintzen-en: «Hain urrun dauden tradizioa eta modernitatea elkartu eta mugak ez daudela hain argi erakutsi nahi nuen lan horretan. Batak bestearen beharra duela bizitzeko».\nModernitatearen esklusibitate hori zalantzan eman nahi izan du: «Badirudi modernoa izateko modu batera jantzi behar dela, ez dakit zer entzun behar dela. Askotan, niretzat behintzat, daukagunarekin bide berriak bilatzea jadanik modernoa izatea da. Niretzat modernoena nire ama da, 73 urterekin edozein gauza onartzen duelako. Bizitako guztiarekin, bere esperientzia eta transmisio guztiarekin. Moderno izatea muga horiekin jolastea da. Tarte horietan irekitzea, konplexurik gabe, beldurrik gabe eta beti errespetuz, bata edo bestearen ezaugarriak errespetatuz».\nMizel Thereten iritziz, ikuspuntua da garrantzitsua: «Euskal dantza material bat da, beste edozer gauza bezala. Zein ikuspegitatik landuko dugun, horrek eginen du dantza arras garaikidea dela ala arras zaharkitua. Ikuspegi hori subjektiboa da. Baina badira erabiltzen ahal diren tresna batzuk». Kontrapuntuaren kontua, adibidez: «Euskal dantza tradizionalean soinu bakarra da. Gehienetan, musika bakarra eta denek berdin. Musika berarekin eta urrats berekin baina kontrapuntua ekarriz, dantzariek ez dute batere gauza bera eginen. Hori da beste ikuspegi bat ekartzea. Nire ustez, kontrapuntua erabiltzea idazkera garaikidea da». Indibidualitateekin jolastea: «Zaila zaigu ni erratea. Alta, nartzisismorik gabe, baina inportanta da ni hori». Uzkurtasuna sentitzen du hemen Theretek dantza garaikideari begira.\nUzkurtasuna, eta hor ere, mugak, hausturak: «Euskal Herrian haustura anitz daude, euskaldun, ez-euskaldun, politikan, kulturan... Dantzan ere, tradizionala eta besteak. Haustura horiek zinez arranguratzen naute. Nire azken obra honetan, amildegi horiek gainditzen ahalegintzeko gogoa ukan dut. Dantza garaikidea egiten dut, baina aldi berean nire kulturaz interesatzen naiz. Nahiko nuke dantza garaikidekoak lan horren ikustera etortzea. Eta, aldi berean, hemengo kulturaz interesatzen direnak ere, dantza garaikidea den zerbait ikus dezaten». Zalantza horien guztien erdian, gorputzak zer hausnarketa ekar dezake? Hizkuntzatik haratago, gorputzen arteko mintzairak teorian errazago izan beharko luke: «Bai, hala izan beharko luke. Baina, aldi berean, gaurko munduan dantza, gorputza mintzaraztea, arrunt anakronikoa da. Objektuz inguratuak gaude beti. Sakelako telefono, ordenagailu edo beste», damutu da, beste behin, Theret. Ezberdina denaren ulertzeko ez gara gehiago gai nonbait, Zabaletaren ustez: «Beti informatu, informatu. Abiadura laster hori baino emekiago doan proposamen bat egiten baduzu, beste denbora bat erabiltzen baduzu, publikoa enoatuko da. Ez da gehiago ohitua. Horren aurka joatea oso zaila da»\nBaina bada aterabiderik, Thereten ustez: «Gorputza deuseztatzen den mundu honetan dantzatzen segitzea erresistitzea da. Mugimenduaren artean sinesten dut nik, hitzak gainditzen ahal dituelako. Interpretazio bat baino gehiago eskaintzen dizkigu dantzak».


«Ikusgarritasuna eman nahi nion emakumeen historiaren parte honi» | Kultura | GARA Euskal Herriko egunkaria\nIDAZLEA, BERTSOLARIA ETA KAZETARIA\nGazteluma saria irabazita argitaratu duen «Ene baitan bizi da» da Maddi Ane Txoperenaren lehen liburua. Ahozko sortzaile eta boladan dagoen idazleak fikziorako bidea hartu du. Bere bizi esperientzian oinarrituta, gazte lapurtar baten eta bere amatxi nafarraren arteko harremana kontatzen du, eta, bide batez, Baztan eta Bortzirietako 1950-1970 arteko emakumeen historia ezagutarazten du.\n«Ikusgarritasuna eman nahi nion emakumeen historiaren parte honi»\nIdoia ERASO|BAIONA Mis à jour à:\nPantailaren beste aldean ageri zaigu Maddi Ane Txoperena, tele-prentsaurreko batean, etxetik ari diren kazetarien aitzinean. Tartetxo bat hartu du gero, urrundik lor daitekeen gertutasunean gure galderei erantzuteko, esperientzia berri honetan egin duen bideaz.\nZein da zure liburuaren oinarria, zer kontatu nahi duzu?\nIstorioak bi hari nagusi dauzka; alde batetik, Marie, pertsonaia nagusia, Donibane Lohizuneko gazte bat da, Parisen ikasketak egiten ari dena, eta Berara joanen da, bere amatxiren baserrian uda pasatzera. Ikasketa bukaerarako lana eginez deskubritzen du bere amatxi Ipar Euskal Herrian eta Frantzian neskame lanetan aritu zela, eta hari horretatik tiraka hasten da. Bigarrena, berriz, bere amatxi Josefina gaztea zenekoa da, Donibane Lohizune eta Parisen lanean aritu zenekoa.\nIstorio honek zure bizitzarekin lotura dauka; Ipar Euskal Herrian jaio den eta ikasketak egiten ari den gaztea zara, eta zure amatxi gaztetan neskame lanean aritu zen Estatu frantsesean.\nBai, eta txikitatik entzun izan ditut bere istorioak, eta betitik sortu izan dit interesa. Egia da horretatik inspiratu naizela, eta egon daiteke tentazioa Marie nirekin lotzeko, neska gazte bat delako, Lapurdi eta Nafarroa arteko mugan bueltaka dabilena, baina uste dut ezaugarri horiek dauzkan pertsonaia sortzea aukeratu dudala errazagoa delako gazte baten ikuspegitik idaztea, baina hortik aurrerako guztia fikzioa da; ez naiz Marie.\nAntropologia ikasketak egiten ari zara, eta, bizipen pertsonaletik harago, ikuspegi akademikotik ere hasi zinen informazioa biltzen.\nHasi nintzen karrerako lan bat egiteko asmoarekin, baina elkarrizketatu behar nituen emakumeetako batzuek ez zuten arazorik informalki gauzak kontatzeko; aldiz, esaten banien lan baterako zela, edo grabagailua aurrean jartzen banien, esaten zidaten ez zutela nahi, eta esan zidaten ere beraiek bizitakoak ez zuela hainbeste balio, garrantzia kentzen zioten. Kezkagarria eta interesgarria iruditzen zait aldi berean.\nEzaguna ez den Euskal Herriaren eta emakumeen historiaren parte bati begiratzen diozu liburu honetan.\nBai, istorioaren abiapuntua da 1950-1960 urteetan hasi eta 1970eko hamarkadara arte, Baztan eta Bortzirietako emakume asko joan zirela Ipar Euskal Herrira eta Frantziara neskame aritzera. Ikusgarritasuna eman nahi nion historiaren parte horri, ikusten nuelako beste problematika batzuez asko entzuten eta idazten dela, adibidez Ameriketara joan ziren artzainez edo kontrabandoan aritzen ziren gizonezkoez, baina iruditzen zait historia askotan modu partzialean heltzen dela guregana, emakumeon historia eta hitza ez direlako askotan hain kontuan hartzen.\nHistoria berreskuratzeko bidean, bi belaunaldiren arteko lotura, bi emakumeen arteko harremana, garatzen da.\nBai, iruditzen zait ez daukagula ohiturarik zaharrekin hitz egiteko. Askotan adineko pertsonek altxorrak dauzkate. Asko gustatzen zait istorio horiek entzutea, nahiko “erromantikoa” naiz zentzu horretan. Marie eta Josefinaren artean, nahiz eta adin tartea oso handia izan, eta bizitzaren ikuspegi ezberdinak izan, sortzen da maitasun harreman polit bat.\nIpar eta Hego Euskal Herriaren elkarrekiko ezagutzan mugak garrantzi handia dauka, eta liburuan oso presente dago muga hori.\nBai, alde batetik, Donibane Lohizune eta Bera artean dago kokatua liburuaren parte handiena, baita joan-etorriak bien artean ere. Nire esperientziatik ere bada; ni beti ibili izan naiz bueltaka, eta gustatzen zitzaidan bi errealitate horiek eranstearen ideia, inposatzen diguten muga hori ezabatzen laguntzeko. Iraganeko garaian ere ikusten da kontrastea zentzu batean, zeren eta Hego Euskal Herrian frankismoa zegoen, eta Ipar Euskal Herrian beste askatasun batzuk, eta beste loraldi bat. Kontrastea bada, baina Josefinak Azkaineko lagun bat egiten du, euskalduna da, bera bezala, eta horrek laguntzen dio, etxetik kanpo egon arren, etxean sentitzen.\nBertsolari eta kazetari gisara ezaguna zara; orain literaturan ere sartu zara. Zerk eraman zaitu urrats hori egitera?\nTxikitatik gustatzen zait sorkuntza bera, eta bereziki idaztea. Bertso munduan ezagunagoa naiz, baina nire barruan beti sentitu izan naiz erosoago idazketan, uste dut ziurtasun handiagoa ematen didalako ere.\nZertan lagundu zaitu Gazteluma saria irabazteak?\nSariak alde batetik dauka epe bat jartzen dizutela; horrek akuilu lana egin du. Dirua ere ematen dizutenez, ahalbidetu dit hilabete batzuk izatea beste enplegurik behar izan gabe.\nBeti ibili izan naiz Ipar eta Hego Euskal Herriaren artean bueltaka, eta gustatzen zitzaidan liburuan bi errealitate horiek eranstearen ideia, inposatzen diguten muga hori ezabatzen laguntzeko.


FANT Zinemaldi Fantastikoa ostiral honetan inauguratuko da - Deia\nFANT Zinemaldi Fantastikoa ostiral honetan inauguratuko da\ndeia.eus 05.05.2022 | 16:55\nFANT Zinemaldi Fantastikoaren edizio berria ostiral honetan hasiko da eta maiatzaren 14ra arte 45 saio eskainiko ditu, "proposamen ezberdin, interesgarri eta beldurgarriz beteak". Bilboko Udalak antolatutako jaialdiak 13 film labur izango ditu, euskal errealizadoreek zuzenduak, eta 'FANT En corto vasco' sailean lehiatuko dira.\n"Hiriko jaialdi dekano honen ezaugarrietako bat da kanpora begiratzen duela, nazioarteko panoramara, baina etxean dugun talentu izugarria ahaztu gabe. FANTek euskal errealizadoreei emandako babesa etengabea da hasieratik, eta harro gaude izen horietako hamahiru gaur goizean hemen edukitzeaz", azpimarratu du Gonzalo Olabarriak.\n"FANT LABURREAN" saioan parte hartuko duten film laburrak FANTen Inaugurazio Galaren ondoren proiektatuko den saio batean ikusi ahal izango dira. Ekitaldia bihar, maiatzak 6, ospatuko da. 19:30ean hasiko da Campos Eliseos Antzokian, joan den urrian Arriaga Antzokian ospatutako Max sarien gala Calixto Bieitorekin batera zuzendu zuen Álex Gerediagak.\nUdan Primeran Kirola Eginez 2.605 plaza izango ditu Bilbon.


Ahoz ahoko azokak datorren eguaztenean zabalduko ditu ateak | 97.5FM MOZOILO IRRATIA\nGaldakaoko udalaren Hezkuntza eta Euskara Arloak bultzatzen dauen Galdakaho, ahoz ahoko azoka eguaztenean hasi eta abenduaren 23ra arte luzatuko da. Bertan kultur eskaintza zabala izango da, argitalpen zein disko esanguratsuenak eskukragai jarriz, publiko guztientzako jarduerez beterik. Azoka Mugaburu kalean egongo da karpa bakarraren barnean.\nAzokaren irekiera eguaztenean, goizeko 10:30eanizango da, Amaia Elizagoien eta Irati Celestino ipuin-kontalarien eskutik, ipuin musikatuak eta tailerrak eskainiz. Inaugurazinoaren ekintza nagusia arratsaldean izango da, 19:00etan, Koldo Izagirre idazlearen eskutik, eta Mikel Laboari, bere heriotzaren hamargarren urtemugan, egingo jakon omenaldirako eszenaratze zaindu bategaz.\nTailerrak, kontzertuak, musika-jokoak, eta liburuen sinadurak, kasurako Toti Martinez de Lezea eta Jon Arretxe idazle ospetsuen eskutik, baita Goazen serieko protagonistak (Iholdi Beristain eta Nerea Mazo) izango dira aurtengoan Azokaren edizino honi distira berezia emongo deutsienak, Galdakaoko Gabonei ongietorri kulturala emonaz.\nPrograma osorik udalaren web-orrian kontsultau lei: www.galdakao.eus


Jacques Becker, Pierre Prévert\nPoliziako intendenteburua izaera oneko gizon bat da, baina gainezka dago deklaratzera etortzen zaizkion lekuko guztien erruz. Zein baino zein zoroagoa da, eta intendenteburua nahiko trebea bada ere kontrola mantentzen, halako txoriburu talde batek bere onetik atera lezake.\nFrantziako alderdi komunistaren ekimenez filmatua, dokumentala eta fikzioa nahasten dira film honetan. Administrazio-kontseilu bat kaleratze masibo bat prestatzen dabil; fabrika batean, greba batek langile edadetuenak kaleratzea galaraziko du; nekazari batzuek, zenbait militanteren laguntzaz, nekazari probre baten ondasunak enkantean jartzea eragotziko dute; jateko ezer ez duen...\nFrantziako alderdi komunistaren ekimenez filmatua, dokumentala eta fikzioa nahasten dira film honetan. Administrazio-kontseilu bat kaleratze masibo bat prestatzen dabil; fabrika batean, greba batek langile edadetuenak kaleratzea galaraziko du; nekazari batzuek, zenbait militanteren laguntzaz, nekazari probre baten ondasunak enkantean jartzea eragotziko dute; jateko ezer ez duen gazte langabe batek gazte komunista batzuen babesa jasoko du.\nHego Amerikako alegiazko hiri batean gizon bat akabatu dute. Bi inspektore gazteri, Clarence-ri eta Montes-i, aginduko diete kasua ikertzea. Polizia-akademiako promozioan lehenengoa izateko lehian berdinduta amaitu ostean, kasuak berdinketa hausteko balioko die.\nFrantziako herri txiki batean emakume bat erail dute, eta haren dirua lapurtu. Haren senitarteko batzuk, Goupitarrak, dira susmagarri. Horrez gain, hiltzear den kide zaharrenaren urrearen bila ere badabil familia.\nMicheline Parisera iritsi da, Daniel Rousseaurekiko bere ezkontza prestatzera. Han, bere senargaiaren lagunik onenarekin maiteminduko da, Philippe Clarence disenatzailearekin. Limurtzaile damugabea, Philippek neska seduzitu eta bazter utziko du gero, baina ondoren Michelinerekin erabat maiteminduta dagoela ohartuko da.\nAntoine-k, inprimategi bateko langileak, eta Antoinette-k, Prisunic-eko enplegatuak, loteria-billete bat erosi dute, bai eta saria irabazi ere. Baina billetea galduko dute, eta ametsek ihes egiten dietela irudituko zaie.\nLucien esploratzaile izan nahi duen paristar gazte bat da; gurasoek bizitza konbentzionala eraman dezala nahi dute, ordea. Aitarekin eztabaida izan eta gero, Lucien-ek bere lagunekin alde egingo du. Aktore, idazle eta zinema-zuzendari izan nahi dute Lucien-en lagunek, eta haiekin batera hasiko da bere lehen espedizioa prestatzen.\nEdouard piano-jotzaile pobre bat da, Carolinerekin ezkondua. Caroline neska ederra da, ezkontza begi onez ikusi ez duen burges familia batekoa. Haren osabak festa batera gonbidatuko ditu, non Edouardek pianoa jo beharko baitu... Konturatu baino lehen, egoera horrek ika-mikan jarriko ditu biak.\nLeca-ren bandako kideak aire zabaleko dantza-areto batera joango dira beren neska-lagunekin. Haietako batek, Mariek, Manda izeneko arotz bat ezagutuko du, bandako kideetako baten laguna, eta harekin maiteminduko da. Marieren gizona, Roland, jeloskorra da, eta gainera Lecak ere begiz jota dauka neska.\nAli Baba, Cassim-en morroia, nagusiarentzako esklabu bat erostera bidaliko dute. Itzultzeko bidean, esklabuaz maiteminduko da, Morgiane-z. Karabanari eraso egingo diote, eta halaxe aurkituko du berrogei lapurren kobazuloa eta sartzeko hitz ezkutua.\nFrançoise eta Henriren ezkon-bizitza ondo badoa ere, Henrik amodio-kontu bat du bere aldetik eta emaztearen lagun batek horren berri izango du. Senarraren fideltasun ezak minduta, Françoise l'Estrapade kalera joango da bizitzera, artista bohemioen auzora. Han, Roberten xarmaren pean eroriko da: musikari existentzialista gazte eta arlote bat, baliabiderik gabea.\nFrantzia - Italia 1954\nMax-ek, gangster zahar batek, 50 milioi franko lortzeko maisu-plan bat asmatu du lagun batekin batera. Maxen neska-ohiak, zeinak banda etsaiko Angelo mafiaburuarekin joateko utzi baitzuen Max, planaren xehetasunak jakin nahi ditu, 50 milioiak eskuratu ahal izateko. Maxen diskrezioa eta zuhurtzia direla-eta, ezinezkoa da informazioa onean lortzea; beraz, Maxen kidea bahitzea eta...\nMax-ek, gangster zahar batek, 50 milioi franko lortzeko maisu-plan bat asmatu du lagun batekin batera. Maxen neska-ohiak, zeinak banda etsaiko Angelo mafiaburuarekin joateko utzi baitzuen Max, planaren xehetasunak jakin nahi ditu, 50 milioiak eskuratu ahal izateko. Maxen diskrezioa eta zuhurtzia direla-eta, ezinezkoa da informazioa onean lortzea; beraz, Maxen kidea bahitzea eta erreskate bat eskatzea erabakiko dute.\nFrantzia - Italia 1957\nArsène Lupin lapur esku-leunak Leonardoren eta Botticelliren bi maisu-lan lapurtuko ditu kontseiluburuaren etxean. Denbora baten ostean zenbait bitxi-saltzaile engainatuko ditu, bere etxera joateko, eta bitxiak lapurtuko dizkie. Hurrengo biktimak maharaja bat eta Gilen II.a Kaiserra izango ditu.\nFrantzia - Italia 1958\nFilmak Amedeo Modigliani margolariaren bizitzako azken urteak irudikatzen ditu. Haren sormenaren gailurra izan ziren urte haiek, baina baita alkoholak eta Jeanne Hébuterne-rekiko maitasunak markatutako urteak ere.\nFrantzia - Italia 1960\nGaspard Claude gazte errugabeari bere emaztea erailtzen saiatzea leporatu diote. Pariseko espetxera bidaliko dute; han, kartzelatik tunel neketsu bat eginez ihes egitea erabaki duten beste lau kriminal gogorrekin batera jarriko dute zeldan.


IEPk 63 milioi dolar gehiago behar ditu Afrikako hegoaldea elikatzeko | Consumer\nIEPk 63 milioi dolar gehiago behar ditu Afrikako hegoaldea elikatzeko\nEkarpen eraginkorrenak egiten dituzten herrialdeetako bat da Espainia\nMorris seigarren bidaia egiten ari da Afrikaren hegoaldera, NBEren bidalketa berezia egin zuenetik, eta atzo Johannesburg-en (Hegoafrika) esan zuen IEPk bederatzi eta hamar milioi lagun arteko elikagaiak ematen dituela lan egiten duen zazpi herrialdeetan. «Lau milioi Zimbabwen, hiru milioi inguru Malawin, milioi bat Zambian, 835.000 Mozambiken, 250.000 Lesotoren eta Suazilandiaren artean, eta 111.000 Namibian», esan zuen.\nNBEk eskualdeko eta tokiko janaria erosten du «preziorik onena» duten herrialdeetan, eta ez dira igotzen. Morrisek azaldu zuen «eskaintzarik merkeena» aztertu behar dutela, eta adibide gisa hau jarri zuen: «Hego Afrikan arto zuria erostea, Malawin banatzeko, 100 dolar garestiago ateratzen da tona bakoitzeko, Hego Amerikako herrialdeetan (Argentinan, esaterako) erosi eta Malawira eramatea baino».\nAzkenik, mandatari bereziak «gure garaiko krisi»tzat jo zuen hiesaren birusa, eta, beraz, «nutrizioa eta elikagai-falta garrantzi handiko arazoak dira, elikadura onik gabe ezin baita birusaren kontrako tratamenduak funtzionatu».\nelikagaiak laguntza onu-eu


"Guk gure bidea eginda daukagu, eta umoregileak gara" - Noticias de Gipuzkoa\n"Guk gure bidea eginda daukagu, eta umoregileak gara"\nLehen ikuskizunaren arrakastaren ostean, 'Luze edo Motz' aurkezten dabiltza Martiarena eta Torregarai. Umorea, genero gaiak eta euskara dira hiru ardatz nagusienetakoak, eta horiek hizpide osatu dute bakarrizketa\namaia ramirez de okariz kortabarria 14.10.2021 | 13:33\nIdoia Torregarai eta Mirari Martiarena Ruben Plaza\nEGUNEROKOAN bizi dituzten gaiak dituzte hizpide Idoia Torregarai (Usurbil, Gipuzkoa, 1974) eta Mirari Martiarena (Oiartzun, Gipuzkoa, 1986) umoregileek Luze edo Motz ikuskizunean. Hain zuzen, feminismoa eta euskara uztartzen dituzte, eta o-raindik ere ezkutuan dauden "emakume kontuez" aritzeko aprobetxatzen dute aukera, hala nola menopausiaz edo masturbazioaz. Haien arabera, umorea tresna "egokia" da "genero kontuak" deseraikitzeko, eta, baita horiei buruz barre egiteko ere. Are, andreek umoregintzan izan beharreko presentzia ere gogoan izan dute.\nBitxia da ikuskizunaren izenburua. Zergatik hautu hori?\n-Mirari Martiarena: Frontoi batean ikusi genuen irudia da, eta emanaldi hau sortu aurretik argi genuen izenburua hori izan behar zela. Ikuskizunean jorratzen ditugun gaiak hizpide, nolabait nahi genuen pentsarazi ea gizarte bezala zenbat gaitan goazen luze, edo, doazen batzuk, eta zenbatetan gelditzen garen, edo, diren, motz.\nHorretarako, zenbait gai lantzen dituzue, feminismoa eta euskara lagun.\n-Idoia Torregarai: Hiruko ardatz bat dago: umoretik, genero gaiak eta euskara, oraindik zer esan badagoelako. Uste dugu umorea tresna egokia dela genero kontuak deseraikitzeko, horietaz barre egiteko eta pentsarazteko. Beraz, erabaki genuen ildo horiekin jarraitzea, eta, egun ere horrela jarraitzeko dugu, "emakume kontu" horietaz barre egiten eta konpartitzen.\nZeintzuk dira kontu horiek?\n-M.M.: Batez ere guk egunerokoan bizi ditugun gaiak, edo bizitzako garai ezberdinetan bizi ditzakegunak; esaterako, hilekoa jaisten zaigun unea. Andreok bizi ditugunak. Eta ohartzen gara horiek plazaratzean gizonentzat oso ezezagunak direla; guretzat hain normala dena gizakiaren erdiak ez daki zer den. Harridurazko aurpegia izan ohi dute sarritan.\n-I.T.: Saiatzen gara bigarren mailakoak diren gaiak azaleratzen, era horretakoak baitira oraindik ere andreen kontuak. Ez dute zentralitaterik, eta, beraz, pentsatu genuen erdigunera ekarri eta guk hitz egin behar genuela horiei buruz. XXI. mendean gaude, baina horrelako gaiek, hala nola emakumeen masturbazioak eta sexu grinak, tabua izaten jarrai-tzen dute.\nHautu kontziente bat da, beraz.\n-M.M.: Bai, eta argi genuen. Hala ere, jendeari oraindik gogorra egiten zaio oholtza baten gainean bi emakume hain gizonezkoena izan den umorea egiten ikustea, eta, gainera, horrelako gaiak lantzen aritzea. Ez da ohikoa edo jendea ez dago horretara ohituta.\nZein izan ohi da publikoaren erantzuna?\n-I.T.: Jende asko hurbiltzen zaigu saioa bukatzean, eta, emakume askok eskertu egiten digute eginiko lana, nolabait bazelako garaia publikoki egia hauek esatekoa.\nGai hauek umoretik lantzeak beraien normaltzea al dakar?\n-M.M.: Bai, normaltasuna, eta baita presioa kentzea ere; azkenean, umoreak eta barreak hori lortzen du. Badu gaitasuna zerbait kontatzeko, tentsionatzeko, baina, barre egitean askatzeko. Bada erreminta bat gogorrak zaizkigun gauza horiei aurre egiteko, azal gogor hori leuntzeko.\n-I.T.: Baita. Sarri, ez dugu pentsatu ere egin gai hauek badutela maila publikoki hitz egiteko, hori erakutsi digutelako; esan digute intimitatean gorde behar direla. Gizarte hau oraindik oso motz dago horri dagokionez, eta ikusten duguna da mundu hau gizonezkoen neurrira eginda dagoela, beraien begietatik; hori nabarmen gelditzen da gure saioa ikustean.\nBeharrezkoa al da emakumeek sortutako umorea egitea? Eta emakumeentzat?\n-M.M.: Emakumeek egitea bai, baina, gu bi emakume izanda ez du esan nahi emakumeentzat egiten dugunik bakarrik, nahiz eta jendeak hori pentsatu sarritan. Gure publikoaren kopururik handiena hala da, eta, asko maite ditugu, baina gizonezkoentzat ere bada. Gizonezko umoregile baten kartela ikustean inork ez du zalan-tzan jartzen edozein joan daitekeenik; beraz, zergatik jartzen da zalantzan bi emakumerena ikustean? Hor ere motz gelditzen gara, eta bide luzea dugu egiteko.\n-I.T.: Esaten da feminismoan betaurreko moreak jartzen direla; guk, jartzen ditugu moreak eta umoreak. Hori gure marka bat da.\nEgun, zein da umoreak duen joera?\n-I.T.: Umorea anitza da, eta hori ona da. Umore mota asko dago. Betidanik, edo, aspaldidanik, egon da, euskaraz. Badago tradizio handi bat umoreari lotuta, hala nola antzerkia eta bertsolaritza. Egia da gerora Ameriketako Estatu Batuetatik iritsi dela stand-up comedy edo bakarrizketa formatua, eta azken urteetan boom bat egon dela. Baina umoreak aukera asko ematen ditu; oso plastikoa da, eta, zorionez, euskaraz gero eta zabalagoa da aukera. Umorea ondo pasatzeko egiten da, plazererako; gero eta gehiago egon, hobe.\nZuen kasuan, hau bigarren ikuskizuna da. 'Bakean dagoena, bakean utzi' da lehena.\n-M.M.: 2017aren amaieran eman genuen lehen pausoa, baina gero forma ematen hasi ginen 2018ko otsaila aldera. Ibilbide emankorra izan da, eta ia berrehun plaza egin genituen. Hor oraindik ere barre egiten dugu, eta gai gara gauza berriak sartzeko. Sekretuaren zati bat hori da: guk ondo pasatu eta barre egin bitartean hor jarraituko dugu. Azken emanaldi honekin ere ia urtebete egin dugu, eta oraindik barre egiten dugu. Biziak dira bi emanaldiak.\nPertsonalki, nola amaitu duzue umorezko bakarrizketak egiten?\n-I.T.: Mirari eta biok aspalditik ezagutzen gara, eta zuzeneko konexioa izan dugu hasieratik, batez ere umorea biziera bat bezala ulertzen dugulako. Bagenituen bizipen batzuk ere berdintsuak, eta baita umorea egiteko modua ere. Gerora, urte batzuk pasatu ostean, orain sei urte inguru, Mirarik zuen irratsaio batera gonbidatu ninduten, eta bertan galdetu zidaten ea zer nuen egiteko. Erantzuna izan zen Mirarirekin monologo bat egitea. Hor hasi ginen tiraka. Umore bikiak gara.\nZein eragin du zuengan umorea elkarrekin egiteak?\n-I.T.: Erraza da; naturalki atera-tzen da. Badakigu zerk eragingo digun barrea; batzuetan, umore telepatikoa daukagu. Harreman mota bat ere bada, ez erromantikoa, baina bai umoristikoa eta maitasun handikoa.\nNaturalki ateratzen zaizue, beraz, umorea egitea, baina, oro har, erraza al da?\n-M.M.: Gu ja entrenatuta gaude txorakeriak esateko. Bizitzan umorea zure ardatz izatea erabaki bat da, hautu bat, eta, beraz, beti betaurreko horiekin joanez gero, errazago sartzen zara dinamika horretan. Badakizu noiz egon behar duzun serio, baina tentsio momentuetan txiste bat botatzeak ere arindu dezake traba hori. Hori erabiltzen jakitea beste erreminta bat da bizitzarako.\n-I.T.: Batzuetan esaten da drama egitea errazagoa dela umorea egitea baino, eta arrazoia oso sinplea da: drama batekin denok identifikatzen gara oso azkar, denok izaten dugu enpatia, gizakiok hori konpartitzen dugulako, baina umorea ez da horren automatikoa. Barrea egin arazteko, partekatu egin behar dira erreferen-tziak pertsonekin, eta denok ez ditugu patroi berberak. Baliteke albokoari grazia egitea eta niri ez. Umorean, barre egiteko, behar dugu zerbait izan komunean zuk eta nik.\nBeraz, umoregileak zarete?\n-M.M.: Hasieran, esaten nuen bakarrizketak egiten nituela, hobby bat bezala, baina ja behin aurrera egin ahala esaten dut umoregilea naizela, umorea egiten dudalako. Onartu behar zaio norbere buruari ere gai zarela umorea egiteko, eta beste edo-zein lanbide bezala izendatu dezakezula.\n-I.T.: Hori oso emakumeena da gainera; iruzurgilearen sindromea. Guk hasieran hori ere eduki genuen, baina dagoeneko ahaldunduta gaude. Iraultza egiten dugu oholtzara igotzean; umorea egitean ere iraultza bat egiten dugu, gizonezkoena izan delako; eta, gainera, generoari buruz hitz egitean hirugarren bat dago. Guk gure bidea eginda daukagu, eta umoregileak gara.\nBideak ahalduntzeko balio izan dizue?\n-M.M.: Zalantzarik gabe, eta publikotik jasotako berotasunari eta babesari esker ere zure buruarengan sinetsi dezakezu. Emanaldiak ditugu, baina era guztietako bakarrizketak eta ekitaldiak aurkeztu ditugu.\nEta ba al daukazue aurrera begirako asmorik?\n-I.T.: Orain ikuskizun honekin luze nahiko genuke egon, eta nahi dugu pandemia aurreko erritmoa berreskuratu eta Euskal Herritik bira handi bat egin. Hala ere, argi dagoena da oraindik Mirarirekin sinatuko nukeela beste hainbeste urtetarako kontratua.\n-M.M.: Zergatik jarri epe muga bat? Umoregile sortzaileak gara, eta, beraz, hau bukatzean beste zerbait sortuko dugu.


Gerediaga eta Elorrio batuko dituen errepidearen obratan irregulartasunak salatu ditu LABek | LAB SINDIKATUA\nIndustria Eraikuntza Gerediaga eta Elorrio batuko dituen errepidearen obratan irregulartasunak salatu ditu LABek\nGerediaga eta Elorrio batuko dituen errepidearen obratan irregulartasunak salatu ditu LABek\nGerediaga (Abadiño) eta Elorrio batuko dituen errepidearen obratan egiten ari diren irregulartasunak salatu ditu LAB sindikatuak Lan Ikuskaritzaren aurrean.\nObra hauek, Bizkaiko Diputazioaren mendeko den INTERBIAK-ek esleitu zizkion Autovía Gerediaga – Elorrio UTEari, eta honek, modu berean, beste enpresa batzuk azpikontratatu ditu obra hauen parte bat egin dezaten.\nObra bisitatu eta gero, LAB sindikatuak egiaztatu ahal izan du Bizkaiko Lurralde Historikoan derrigorrez bete beharreko Eraikuntzako hitzarmena ez dela betetzen azpikontratatutako enpresetan.\nLABek salatu du, azpikontratatutako enpresa hauek, modu orokorrean, hitzarmenean jasotzen den eguneko jardunaldia baino luzeagoak egitera behartzen dituztela; markatutako atsedenaldietan lan egiten dela eta, horrela, ez dela betetzen urte hasieran sindikatuen eta patronalaren artean sinatutako lan egutegia. Era berean, hitzarmeneko soldata tauletan agertzen diren kantitateak baino txikiagoak, aparteko pagak prorrateatuak izanik, kobratzen direla egiaztatuta LABek salatu du ere soldaten kontuan ez dela betetzen hitzarmena eta, gainera, kotizazioetan balizko iruzurrak egon daitezke.\nAurtengo apirilaren 3an, obra hauetako tunel batean langile bat zaurituta suertatu zen istripu batean eta helikopteroz eraman zuten Galdakaoko ospitalera. Halako gertakarien aurrean, LABek bere kezka azaltzen du lan osasuneko eta segurtasuneko neurriak ondo aplikatzen ote diren.\nLAB sindikatuarentzat gertaera hauen erantzukizuna azpikontratatutako enpresetan dago, irabazi haundiak eta arinago lortzeko grinagaitik enpresetako langilei hitzarmeneko lan baldintzak aplikatu beharrean ezegonkortzen dituzte, lan baldintzen kalterako. Ezin dugu ahaztu obra egiteagaitik kobratu behar dutenaren zati bat “gerizpeko peaje”ko formatuan kobratuko dutela UTE-ko enpresek, hau da, 30 urtez azpiegituraren mantenimenduaz arduratuko direla. Obra zenbat eta lehenago bukatu, hainbat eta lehenago kobratzen hasi.\nGure iritziz, gertaera hauen erantzukizuna ez da bukatzen enpresetan, baizik eta langileak sufritzen ari diren egoera ilegal honen aurrean beste aldera begira dagoela dirudien administrazio kontratatzailearengana iristen da, hau da, Bizkaiko Diputazioarengana. Enpresen diruzalekeriaren aurrean administrazio publikoak langileen eskubideak babestu behar ditu eta, horregaitik, gogoratzen dugu Bizkaiko Diputazioak berak ateratako jarraibideak obra honetan ez direla betetzen. Administrazio honi dagokio kontrolatzeko eta zigortzeko neurriak ipintzea, enpresen lukurreriak langileak esklabuak bihur ez ditzan edozein baldintzetan lan egiten euren eskubideak eskatu ezkero lana galtzeko arriskuagaitik.


Herri Ondarea :: Lehenengoz itsasoa ikusi\nGaia aukeratuNekazaritzaElikaduraEdatekoakKontakizunaBertsolaritzaHerri egutegiaBaserriaSiniskerak eta mitologiaPersonaia mitologikoakSiniskerak eta mitologiaPersonaia mitologikoakGaixotasunak eta sendagaiakFamiliaAndra-gizonen arteko hartu-emonakAbeltzaintzaEtxeko abereakLanerako abereakJantziakUmeenakJantziakUmeenakUme jolasakHerri literaturaKomunikabideakIrratiaTelebistaEtxeaEtxeko altzariak eta tresnakBabeserako errituakMusikeaBandeaMusikeaNaturaDenporea neurtzekoakGizakiaEretxiakBizitzako aldaketa ohikuneakEzkongaiak eta ezkontzeaArtzaintzaArtzainaArrantzaItsasontziaKontserbakArrainakArrantzaleaErlijinoa eta kultoaHeriotza-ohikuneakDoluaHileteaHeriotza-ohikuneakDoluaHileteaAuzotasuna eta herriaErmandadeakHerri-basoakAuzotasuna eta herria\nArtaunetik eta Afrikara kanbio itzela igarri eban. Berak itsasoa Aramendi puntara ardiakaz joaten zanean ikusten eban. Gernikaraino, marea goian egoten zanean: ―Aiko han itsasoa, esaten eutseen alkarreri. Afrikara soldadu joan zanean, hogeta bat urtegaz, itsasoa urrinetik ikusi barik joan zan. Bilbora be biaje bat egin barik joan zan soldadu, sorteoa euki ebenean baino ez. Auzoan zazpi kinto egon ziran eta neskatxia, bakarra. Berari Sagarna abizena eukanez, Afrikara tokau jakon, Tangerrera. Algezirasera ailegau ziranean hantxe ikusi eben itsasoa lehenengokoz. Egun guztietan ibilten zan Paloma izeneko korreoan joan ziran Tangerrera.\nBarriemoilea: Antonio Sagarna\nLaneaz egiten ziran erropak\nTxikitan ezkutuan kantak ikasi beharra


etsaiarekin poesiaz koldo izagirreren itzulpena Mahmud Darwish poeta palestinarrak eta Helit Yeshurun poeta israeldarrak buruz buruko bizia ukan zuten 1996an, lehen bake prozesua hasi berrian. Hitz ez-aspertua hebreeraz egin zuten, eta Tel-Aviveko Hadarim aldizkarian argitaratu zen udaberriz, Parisko Revue d’etudes palestiniennes-en udazkenean. Gero, beste elkarrizketa batzuekin, Mahmoud Darwich: la Palestine comme metaphore liburuan jaso zen (Actes Sud, 1997).\nHona hemen saio dialektiko hartako zenbait pasarte, Darwishen pentsamendu poetiko eta politikoaren argigarri ez ezik, israeldarren eta palestinarren arteko harreman intelektuala zertan den antzemateko baliagarria izan litekeelakoan. Helit Yeshurun. “Lirio zuriak amets zituen soldadua” poeman, 1967an idatzi zenuena hain zuzen, galde egiten zaio soldaduari heriotzaraino helduko den aberriaren alde, eta erantzuna: “Ez! [...] Harenganako maitasuna maitatzen irakatsi didate. Baina ez dut sentitu haren bihotza neurean urtzen. [...] Fusila dut nik maitasunerako bidea [...]” Soldadu horrek bakean bizi nahi du bere haurraren onez, eta beretzat aberria ez da “amaren kafea dastatzea” besterik —arabiarrarendako ez bezala, hark “belarra, sustraiak, adarrak ditu arnas.” Ez ote duzu gutiesten israeldarrek lur honengana duten atxikimendua?\nMahmud Darwish. Erdi ikusten dut zer dagoen gordea galderaren gibelean. Ez diot uko eginen erantzuteari, baina oroitarazi nahi nizuke poema honengatik bortizki jazar zitzaizkidala artista arabiarrak, israeldarrengana daukagun behako estereotipatuaz oso bestelakoa baita poema. Ezagutzen nuen soldadu bat zen hori. Bere bizitzaren historia kontatu zidan arrats batean. Gorroto zituen Estatua eta Defentsa Ministerioa —hori ez zen izugarri arrunta garai hartan, 67ko gerraren ostean. Estereotipoari eginiko arrapostua zen poema. Tanke bat iduri ikusi behar nukeen soldadu israeldar hartan, odol-haragizko izaki bat ikusi nuen. Trahizio handia zen hori. Historia egiazkoa da. Soldadu hark alde egin zuen gerra amaitutakoan.\nBada Israelgo gizartean sustrairik ezaren sentimendua. Gizarte berria da. Israeldar guztiak ez dira Israelen jaioak. Estatuak hogei urte zituen 1967an. Ezinezkoa da sustrai eta kultur erreferentziak dituen gizarte bat sortzea belaunaldi batean edo bitan. Horregatik ezartzen du Israelgo hezkuntzak herriaganako maitasunaren irakaskuntza. Errusian ez zegoen nekazari judurik. Israelen sortutako lanbide abertzale berria da. Horretarako antolatu ziren kibutzak. Ez dut kritikatzen. Ez zegoen benetako lotura fisikorik izpiritu juduaren eta Israelgo lurraren artean. Mugimendu sionista ahalegindu zen judua lurrari lotu dadin, eta horretan ari da oraino. Zertara iritsi nahi duzu? Nik diodana da poema hau izan zela israeldar bati tribuna eman zion lehen poema arabiarra.\nH. Y. Eta zer dio ahots horrek? Soldadu horrendako, aberria bere amaren kafea dastatzea dela.\nM. D. Ahots horrek dio gizaki bat dela. Gizona dela, eta ez fusil bat. Sorlekuaganako harremana segurtasun bilaketa bat dela, goizean kafea lasaiki hartu ahal izatea. Gaur egun neuk egiten dudan ametsa Palestinarako.\nH. Y. Berria duzu hori.\nM. D. Egia da ordea. Non ikusten duzu zuk gutiesten dudala nik juduak herriarekiko duen harremana? Ez da hori poemaren gai nagusia. Poemaren muinean dagoena da, gizakia dela\nsoldadua. Zuk ezin duzu neure lekua hartu, eta nire irakurleen kontzientzian soldadu haren iduria nolakoa zen ikusi. Eta ez naiz gauzak apaintzen ari, baina biziki hunkitu ninduen gazte hark, gerraren izugarrikeriak bizi izandakoa zen eta usoen urruma entzutea espero zuen Defentsa Ministerioaren teilatuan. Hala ere ez naiz gezurretan ari, eta ez dizut esanen koleratu eginen nintzatekeenik Israelgo estatua gaitzesten entzunda. Oraino ez dut maite. Eta uste dut entzun egin beharko zenidakeela: ez diozu eskatzen ahal palestinar bati Israelgo estatua maita dezala.\nH. Y. Herriaganako harremana aipatu dut. Ez Estatuaganako harremana.\nM. D. Palestinarrendako, herri hau ez da Eretz Israel. Gorputz arrotz bat gorputz arrotza da. Egun nekez topatzen ahal da egiatan pentsatzen duena esanen dizun palestinarrik. Bake prozesu batean gaude, orok aldatu behar dugu gure historiaren geure bertsioa, baina ez zaitezela gaitzitu palestinar oro Palestina berea dela sinesten baldin badu. Orain ohartua da baduela sozio bat. Sekulako aitzinamendua da. Ez dezazuela arinki har. Eta ez ikara Palestina berea dela uste duela jakinda. Zein da bere herria? Hemen sortua da. Ez du beste herririk ezagutzen. Zuek arrotzak zarete bere begirako. Zenbat urte dira hona heldu zinetela? Zuek hemen egonak zarete, eta berak ezin ditu zenbatu herri honetan emandako urteak. Eta ez daki zuek izan zinetenetz edo ez zinetenetz zuek izan, nehor egon ez balitz bezala eta lurrak zeregin bakarra ukan balu bezala: zuen aiduru egotea. Ez diezadazuela zuen bertsioa inposa eta ez dizuet nire bertsioa inposatuko. Aitortu egin behar zaio besteari bere historia kontatzeko eskubidea. Eta Historiak trufa eginen du gu bioz. Historiak ez dauka astirik juduendako eta arabiarrendako. Anitz herri iragan dira honetarik. Historia zinikoa da, eta hainbat hobe.\nH. Y. “Fusila dut nik maitasunerako bidea” dio soldadu horrek.\nM. D. Soldaduen lanbidea duzu. Fusila gabe, ez legoke Israelgo Estaturik. Zinez mintzo\nbagara, esan egin behar da. Baina arabiar baten ahoan, mingarri da.\nH. Y. Eta zuk, zein duzu zuk maitasunerako bidea? Zure maitasunean ere bortizkeria anitz dago: “Eta aihotza maite diodan gillotina dut lur hau.” Herrak ez ote zaitu okerrera eraman?\nM. D. Ez. Poesia dut nik maitasunerako bidea. Herraren itzala ikusten dudalarik poema batean, aldatu egiten dut. Ez da nehoiz idatzi behar herrazko sentimendu batetik abiatuta. Literaturaren aitzikoa da. Aipatu duzun esaldi hori maitasunaren gailurra da: lur hau gillotina bazait ere, maite dut.\nTHE BALDE 61 OSOA JEITSI. IKUSI FLASHA


144 lagunek eman dute izena Whatsapp eta e-posta zerbitzuan | Geuria\n144 lagunek eman dute izena Whatsapp eta e-posta zerbitzuan\nOrain arte izena eman dutenen gehiengoa herrikoak bertakoak dira eta gai guztien inguruko informazioa jasotzea aukeratu dute.\nArrigorriagako Udalak doako informazio-zerbitzu berria abiarazi du urtarrilean. Herritarrek Whatsapp edota posta elektronikoan jaso ahal izango dituzte udalerriaren inguruko berriak, abisuak, udal-kanpainak edota beste ekimen batzuei buruzko informazioa.\nDagoeneko 144 pertsonek eman dute alta zerbitzuan: 80 emakume eta 65 gizon. Horietatik 116 Arrigorriagako herriguneko auzotarrak dira, 16 Abusukoak eta 12 beste udalerri batzuetakoak. “Hasiera ona izan da eta kanpainak aurrera darrai. Azken egunotan, asko izan dira izena eman dutenak”, diote udal ordezkariek: “Udalerritik kanpo heldu diren harpidetzak ere badaude, hala nola, kazetariak, kanpoan bizi baina Arrigoriagan jaioak edota inguruko herrietan bizi direnak”.\nEmailak, harpidetza gehien\n144 inskribatuetatik 64 lagunek informazioa emailera heltzea aukeratu dute, Whatsappera 42 pertsonek eta badaude bi bideetatik jaso nahi dutenak ere (38). Gaiaren arabera informatuak izan daitezen, 109 pertsonek “gai guztiak” aukeratu duten bitartean, 35ek gai zehatzei buruzko informazioa jaso nahi dute.\nSailkatuta: Arrigorriaga, Whatsapp\nAdimen emozionala lantzeko ikastaroa Basozelain


'EKT': Edu Apodaka soziologoa eta filosofoa\nAitziber Aranburuzabala 2017-09-12 14:29 Kultura Debagoiena EKT\nIaz argitaratu zuen Identitatea eta anomaliak saiakera abiapuntu hartuta elkarrizketatu du Ane Zabalak. EHUko irakasle deustuarrak identitate terminoa zer den, zerk edo zeren arabera sortzen den eta dauden identitate formak –tradizionala, modernoa eta hipermodernoa– aztertu zituen saiakera-liburuan.\nMirari Altube 2017-09-12 12:47 Kultura Debagoiena\nJokin Bereziartua 2017-09-12 13:25 Kultura Bergara\nAne Zabala eta Galder Perez aktoreek antzeztutako Adarretatik zintzilik obraz gozatzeko aukera egongo da Bergarako gaztetxean eguen honetan, hilak 14 (22:00). 40 urte duten bi lagunen krisia du hizpide obrak, umore klabean; Xaxau jai herrikoien konpartsak antolatu du antzezlana.\nUgandako umezurztegi baten aldeko kontzertua\nAitziber Aranburuzabala 2017-09-11 12:42 Kultura Arrasate\nMusica Para Salvar Vidas gobernuz kanpoko erakundearen eskutik, Ugandako Aba Taano boskoteak emanaldia egingo du gaur, astelehena, Arrasateko San Juan Batailatzailearen parrokian, 20:00etan.\n'Xavier Alvarez de Eulate' 5. pintura lehiaketa, zapatuan Arantzazun\nItziar Larrañaga 2017-09-11 11:59 Kultura Debagoiena Oñati\nBosgarren aldiz antolatuko da aurten Arantzazun, Xavier Alvarez de Eulateren omenezko V. pintura lehiaketa. Irailaren 16an, zapatuan egingo da aire zabaleko pintura azkarreko lehiaketa. Arantzazuko Adiskideak elkarteak eta Arantzazu Gaur Fundazioak sortutakoa da.\nUdal Musika Bandak ez du hutsik egingo sanmartinetan\nJokin Bereziartua 2017-09-11 10:17 Kultura Bergara\nUrtero legez, Bergarako Udal Musika Bandak kontzertua eskainiko du San Martin jaietan. Hilaren 16an joko dute, San Martin plazan (12:30), eta tartean bandako zuzendari Alfredo Gonzalez Chirlaquek konposatutako Aritzeta martxa joko dute.\nEneko Azurmendi 2017-09-11 09:58 Kultura Aramaio\nAurten ere alboka, danborra, bizkaitar dultzaina, txaramela, kainubera eta beste hainbat instrumentu ikasteko aukera izango da Aramaion, Fede de Dios irakaslearen –www.albokerue.com– eskutik. Ikastaroa urritik ekainera bitartean izango da. Informazio gehiagorako eta izena emateko 688 695 763 telefonora deitu –Irati–.\nMiren Arregi 2017-09-10 19:30 Kultura Aramaio\nItzalen Mundua diskoa kaleratu zuen musikari oñatiarrak maiatzean eta harrezkero, gustura ari da zuzenean aurkezten. Gaur Aramaioko Eki tabernan egin du kontzertua. Haren laugarrena izan da.\nElkartasun Eguneko kontzertuak\nImanol Soriano 2017-09-10 18:16 Kultura Arrasate\nAmets Amubietak eta Larraitz Larrañagak irabazi dute Bergarako dantza solte txapelketa\nLarraitz Zeberio 2017-09-10 16:01 Kultura Bergara\nAzpeitiko bikotea izan da onena. Bigarren sailkatu dira Iker Sanz eta Ana Urruzola, eta, hirugarren, Ekain Uzkudun eta Laura Bastida. Julen Murgiondo eta Saioa Galarraga bergararrek ere egin dute dantza, eta, podiumetik kanpo geratu arren, "oso pozik" bukatu dute txapelketa. Guztira, bederatzi bikote lehiatu dira Moises Azpiazuren omeneko helduendako 32. dantza solte txapelketan.\nLarraitz Zeberio 2017-09-10 13:11 Kultura Bergara\nZapatuan pilotalekuan elkartutako ikusleek Edu Muruamendiarazen Aukeran dantza taldearen azken ikuskizunarekin gozatu zuten.\nAitziber Aranburuzabala 2017-09-09 09:15 Kultura Aramaio\nAramaioko Eki tabernan egingo du bihar, domeka, emanaldia, 18:30ean, eta Jabi Zola aspaldiko laguna izango du telonero; irailaren 22an, berriz, Oñatiko gaztelekuan abestuko du, eta horretan, Ruper Ordorikaren aurretik izango da Martinez jotzen.\nDoinu akustiko desberdinen fusioa protagonista asteburuan Kulturaten\nEneko Azurmendi 2017-09-08 10:59 Kultura Arrasate Debagoiena\nLuis Vil musikariaren azken proiektuak, Mushkum taldeak, emango dio hasiera gaur, egubakoitza, Kulturate Akustikoak ekimenaren bederatzigarren edizioari; bihar eta etzi Tori Sparks estatubatuarra eta Maria Arnal eta Marcel Bages kataluniarrak ariko dira.\n‹‹ Aurrekoak 1 2 3 4 5 6 ... 643 644 645 646 Hurrengoak ››


IRAILAK 14, BERLIN-KOLONIA\nGogorra egin zaigu gaurko bidaia, 800 kilometro luzeko amesgaiztoa. Bostak laurden gutxirako furgoiak deskargatzen ari ginen Stollwerck Koloniako kultur etxearen atarian. Rhin ibai zabalaren ertzean dago, eremu industrial batean. Adreilu gorriz eraikitako etxe hau txokolate enpresa bat izan zen orain dela gutxi arte. Guztiz berritua dago barrutik.\nHarreralekuan dauden afitxek azaltzen dutenaren arabera, mamitsua da urteko eskaintza. Kultur etxeetan ohikoak diren eskulan, dantza, argazki eta gainerako tailerrez gain, musika eta antzerki talde ugari ekarri dituzte Stollwerck-eko ikuskizun aretora.\nEsku programa batek irail osoko eskaintzaren berri dakar. Baita gaurko kontzertuari buruzko informazioa ere. Puntualak izateko oharra nabarmendu dute beste ezeren gainetik. «Negu Gorriak Euskal Herriko talderik ezagunenetariko bat da. Explosiboa da boskotearen rock, hardcore, reggae eta rap nahasketa. Aspaldi honetan erakutsi duten kemenari esker, zuzeneko talderik indartsuenetarikotzat jo izan dute Negu Gorriak. Wemean Zurich-eko emakume talde bat da. Oso gazteak dira lau partaideak eta Suitza osoan hauen tankerakorik ez da jada gelditzen. Hip-hop eta hardcore nahasketa bat eskaintzen dute, eta beraien rap-a gogorra eta ultrazkarra da. Headcleaner 1990ean sortu zen Brixtonen, Londres hegoaldean. Honakoxea da hirukoteari buruz esan izan dena: 90eko hamarkadak izan duen punk talderik gogorrena, oldarkorrena eta metalikoena».\nGaurko emanaldia inguruan dagoen gaztetxean burutzea zen hasiera bateko asmoa. Baina, bertan ekintzak antolatzeko hobetsitako irizpideak direla eta, banandu egin da gaztetxea gestionatzen duen jendea. «Dirua irabaztearekin horrenbesteko kezka» ez duen taldeak, Butter bei der Fische delakoak, etxea utzi eta bere kasa funtzionatzea erabaki berria du. Gaurko kontzertuaren antolatzaileak dira, hain justu. Beste leku aproposagorik ezean, Negu Gorriak ekartzeko kultur etxea alokatzea erabaki zuten. Kontzertu sala erabiltzeagatik 700 marko pagatu behar izan dituzte, eta langileak gauez gelditzearren, beste 250.\nSarreraren truke 15 marko eskatzen dituzte. Hamabost horietatik bat, talde antifaxistari emango zaio. Gastu guztiak pagatu ondoren, sosik geldituko balitz, aurretik hitzartua dute kopuruen banaketa: Negutarrek %60 jasoko dute eta gainerako %40a antolatzaileen esku geldituko da.\nWemean-eko neskatoak leher eginda daude. Orain dela gutxi arte ez zekiten bira bat jarraitzeak zer nolako ahalegin fisiko eta mentala eskatuko zien. Etxera heltzeko irrikitan daude, biharko eguna noiz helduko zain. Ez dira nekeak muskaldutako bakarrak. Atzo baja bat izan zuen gure espedizioak. Galderrek Berlingo lagun zahar baten etxean gelditzea erabaki zuen. Pena hartu genuen agurtu genuenean, Zurich-eko neskek batik bat. Ederki konpontzen ziren.\nKazetari ugari inguratu da gaur. RTL kateako «Kino» programakoek kontzertu osoa grabatzeaz gain, elkarrizketa egin nahi diote Fermini. Gainerakoek furgoia deskargatu eta soinua probatzen duten bitartean kanpora aterarazi dute. Inguruotan dabilen neska zaragozar bat jarri diote itzultzaile lanetan. Hotz dago kalean. Neguko arropa ez zaigu soberan.\nFerminek Songoku dirudi. Sekulako bola puska batean igoarazi eta kamarez inguratu dute. Euskal Herriaren independentzia gogoaz eta borroka armatu eta atentatuez galdetu diote. GALen gerra zikina eta errefuxiatu eta preso politikoei buruzko datuekin erantzun die. Harrituta dago guztiz. Sekula ez da horrelako muntaia boladunaren protagonista izan.\nVIVA telebistakoak ere bertaratu zaizkie, xumeago ordea. Kamara soil bat eta bi kazetari. Eszenatoki berezirik gabe. Kaki dute Ferminekin batera. Iñigo, berriz, medio idatzi baterako elkarrizketa baterako lotu dute. Pintza eta Anestesia libratu egin dira gaurkoz.\nBi gelatxo eta dutxa ditu eszenatokitik bi metrora dagoen kamerinoak. Banaketa ezin hobea, talde bakarrarentzat balitz. Baina hiru dira gaurkoan. Afaldu ere bi geltatxo horietariko batean egin beharko dute txandaka. Hogei bat lagun guztira.\nHarridura aurpegia dakar Iñigok.\n— Kaixo! Zer moduzkoa elkarrizketa?\n— Uf!... Arrantzaleen sektorean dagoen iskanbila, Alemaniaren eta Espainiaren arteko harreman ekonomikoa eta antzeko kontuak jarri dizkidate mahai gainean.\n— Ez al dizute gure musikaz edo letrez galderarik egin?\n— Bakar bat ere ez.\nBarreak. Pintzak koilara platerean pilatutako barazkietan sartuta utzi eta lepotik heldu dio Iñigori. Sekula ez dio bere izena esaten. Pintzak eta Jituk Joxe Mari deitzen diote. Zergatia azaltzen ez dute asmatzen.\n— Harritzekoa horrelakoak zuri gertatzea! Afal ezazu, Joxe Mari. Oso ona dago dena, baina min xamarra. Barazkiek ere pikantea dute.\nSabina lurrean etzanda dago. Silvia, Patrizia eta Jenny aulkietan eserita, eskuekin buruari eutsiz. Zerbitzen ari den emakumea pozik dago bere rolean:\n— Ez da lan polita baina Negutarrak gertutik ikusteko aukera ematen dit eta ni zale amorratua naiz.\nEskerrak taldekideek ez duten alemanez ulertzen. Lotsatuko lirateke horrelako komentarioa entzunda.\nFerminek Alix eta Rolf dakartza kamerinora. Aspaldiko ezagunak hauek ere. Euskadiko Elkartasun Komitekoak izandakoak, Philippe Surber manager suitzarrarekin harreman estua dute. Izan ere, Zurich-en ere gurekin izango dira.\nBeroketa ariketak egiten dituen bitartean, kanpoan zain zegoen jende guztia sartu egin da. Bi mila inguru dira guztira. Arrano beltzak, Negu Gorriak-en anagramak, Bilboko gaztetxearen aldeko esloganak eta preso politikoak askatzeko esaldi famatuak ikusten dira kamisetetan.\nKontzertu ostean Negutarrak etxe alternatibo batera eramango dituzte Alixek eta Rolfek, Heinrich Böll literatura Nobel saria zenak oparitutako etxera. Etxea okupatutakoan izan ziren iskanbilak eta polizia miaketa guztiak etetearren, Udalari eraikuntza osoa erosi eta okupen esku utzi zuen. 30 lagun bizi dira gaur egun.\n68ko gazteen proiektutik sortu zen okupazio mugimendua. Etxerik gabeko gazteentzat laguntza soziala lortzea zen helburua. Hastapenetan Udalak finantziatzen zuen etxea, baina bere legeak inposatzen zituen. Jende kopurua murrizten zuen, esate baterako. Presioa zela eta, gazteek udalak emandako diruari uko egitea erabaki zuten autonomia politikoaren izenean. Garai txarrak izan ziren. Furgoi bat erosi eta mudantza enpresa bat antolatu zuten bizitzeko sosak irabazteko. Erabilitako altzari eta arropa saltzea zuten bigarren bizibidea. Baita gaur egun ere.\nHiru etapa izan ditu mugimendu honek. Hasiera batean etxebizitzaren aldeko borroka zen kezka nagusia. Bost etxe okupatu zituzten guztira. Alixek dioenez, «herrikoiagoa zen hastapenetako hura, ez zen gero heldu ziren autonomoen ideiaz sortutakoa bezalakoa».\nBigarren etapan, eroetxeetatik ihes egindako jendea gero eta gehiago hurbiltzen zitzaiela ikusirik, psikiatriaren kontrako borrokan murgildu zen. Datu asaldagarriak plazaratu ziren: tratu txarrak, palizak, garbi nola jakin gabe hiltzen ziren internoen adibideak... Helburua ez zen kasu susmagarriak salatzea, baizik eta psikiatria oro har aldatzea. Alixek gogoan ditu orduko gorabeherak: «Guk defendatzen genuena zera zen, gizartea dela erotuta dagoena, eta ez jendea. "Askatasunak sendatu egiten du" zen zabaldu genuen lema».\nHirugarren etapan, 80ko hamarkadan, arrazakeriaren kontrako borrokari heldu zitzaion.\n89an susto ikaragarria izan zuten: emakume batek su eman zion etxeari eta hiru lagun hil ziren. «Eraso faxista zela pentsatu genuen hasieran, baina bertan bizi izandako emakume bat izan zen. Ordura arte egindako lan guztiaren hondamena zela iruditu zitzaigun. Zorionez, jende askok lan egin zuen etxea berreraikitzen laguntzeko».\nAlemaniaren historia gertua kontatzen ari zitzaidala iruditu zait. Böll-en poema hau ekarri dut nire koadernora: «Maitea / erein itzazu minak atarian / gogortu zure bihotza / itxi eskuak / tiro batez bota nazazu / itzultzen banaiz / eta ez badakit kontraseina / eta ahaztu / pertsona izan zinela».


Oñatiko Ortuzabala kontsumo taldea handitu gura dute - Oñati - Goiena.eus\nOñatiko Ortuzabala kontsumo taldea handitu gura dute\nJulen Iriondo 2014-11-07 12:02\nLau lagunek hartu dute Iban Telleriaren lekukoa Ortuzabala kontsumo taldeko ekoizle gisa. Lanerako esku gehiago edukita, jende gehiagorengana iristeko modua badutela ikusi dute, eta 25 laguneko taldea gura dute osatzea. Datorren eguenean informazio bilera egingo dute, 19:00etan ETEOn.\nHiru urte egin ditu Iban Telleriak Ortuzabala kontsumo taldeko ekoizle gisa, eta, orain, hark utzi eta lau lagunek hartu diote lekukoa, arreba Arianek eta beste hiru neskak: Rebeka Maestro, Arantzazu Sagarzazu eta Ane Anduaga.\nLanerako ere jende gehiago izanda, eurek ekoiztutako produktuak jasotzen dituztenen taldea ere handitzea nahi dute: Iban Telleriak zituenei gehituko zaizkien dozena erdi bat lagunez gain, beste hamar bat gura dituzte, 25 ingurura iristeko. Horientzako guztientzako barazkiak ekoizteko ahalmena badutela diote, eta euren asmoa da taldea handitu ahala ortukoa denen ogibide bilakatzea, lanerako baldintza eta soldata duinekin.\n"Kontsumo taldekoa ez da harreman komertzial hutsa"; hori ere argi uzten dute ekoizle lanetan dihardutenek. Honela, asteroko otarra jasotzen dutenek parte hartzen dute, horrez gain, ortuaren planifikazioan –zer erein edo landatu erabakitzen–, eta auzolanetan jarduteko konpromisoa ere hartzen dute.\nBi hilean behin-edo egiten dituzte auzolanak, eta izaten dira denbora asko eramaten duten lan errazak: kipula sartzea, patata jasotzea...\n70 euro hilean\nOtarrak jasotzerakoan, berriz, bi aukera daude: osoa edo erdia. Osoagatik 70 euro ordaintzen dira hilean, eta orain, adibidez, dakar: lau porru, kilo bat kalabaza, kilo erdi kipula, kilo erdi espinaka, aza bat, azalore bat, brokoli bat, hiru erremolatxa, errefautxo sorta, eskarola, letxuga eta patata kilo bat.\nSaskiaren erdia horren erdia litzateke kopuruz, eta prezioa 40 euro. Astean behingo otar osoek, beraz, 17,5 euro balio dute: produktuei ematen diete 15 euroko balioa, eta gainerako 2,5 euroak dira "proiektuaren iraunkortasuna bermatzeko", diotenez. Aipatutako produktuez gain, taldeko kideek beste ekoizle batzuen produktuak ere ekartzen dituzte tarteka kanpotik, marmelada, ogia edo pasta, adibidez, saskia osatzeko, beti ere salmenta zuzenaren bitartez.\nOtarrak uzten dituzte Ortuzabala kontsumo taldeak ETEOn duen lokalean, martitzenetan, 17:00etan, eta ordutik aurrera dagokiona jasotzera edozein unetan joan daiteke taldeko kidea, bakoitzak bere giltza baitu.\nOrtuzabalak hektarea eta erdiko ortua du Murgia auzoan, eta era ekologikoan egiten dute lan bertan. Orain ekoizpenaren ardura hartu duten neskak aurretik ere ortuko lanetan ibilitakoak dira, nahiz eta era apalagoan eta eurentzako. Orain, neurria ere handitu denez eta taldekideekiko konpromisoa dutenez, formazio saioetan parte hartzekoak ere badira, euren ezagutza handitzeko.\nKontsumo taldeko kide izan nahi luketenentzat horren berri emateko bi bide jarri dituzte: ortuzabala@gmail.com helbide elektronikoa eta 670 56 62 51 telefono zenbakia. Honez gain, informazio bilera bat ere deitu dute datorren eguenerako, hilak 13: 19:00etan ETEOn.


Sin categoría – 5 URTEKOEN BLOGA\n16 abendua, 2020 hh5\nProiektuarekin lotuta, gure hasierako zalantzak argitzen jarraitzen dugu eta oraingo honetan, talde txikietan jarri eta hamaiketako berezia banatu digute! Zer den jakin nahi? Oreoak!! Hau da hau sorpresa!!\nIrakasleek, talde bakoitzari lau banatu dizkigute baina zertarako izango ote dira?\nGure zalantzen artean, ilargia zergatik handitzen den eta zergatik txikitzen den jakin nahi genuela gogoratu dugu. Fase hauek hobeto ulertu ahal izateko guk geuk sortu nahi izan ditugu eta Oreoak ezin aproposagoak izan dira! Lanera!\nBa ahal zenekiten ilargiak izen desberdinak hartzen dituela bere tamainaren arabera? Begira nola geratu zaizkigun!\nEkintzari bukaera emateko, zer egin genezakeen? Oreo goxo goxoak jan, nola ez!! Hau bai bukaera paregabea!


Sagardogileak mugak gainditzen by Sagardoetxea Sagardoetxea - issuu\nViernes 08.02.13 EL DIARIO VASCO\nBerri onak edateko kontuetan Zarauzko Talai Berri txakolindegiak 20 urte bete zituen atzo. Huraxe izan zen lehenengo eraikin ‘modernoa’ Sagardogileak ari dira mugak gainditzen. Zapiain Txinan hasi da saltzen. Sarasola eta Bereziartua Estatu Batuetan ari dira aspalditxotik Atzo Fraisoroko Dastatzaile Taldea bildu zen. Oraingoz hamalau kide dira\nutopistatik ikusten da, Donostiatik Zarautz aldera goazela eskuinaldean, gain batean: Talai Berri txakolindegia. Atzo festa handia izan zen bertan, hogei urte betetzen zituelaeta. Gogoratu zuten nola Karlos Arguiñano gonbidatu zuten 1993ko otsailaren 7 hartan, nola puskatu zuen botila bat aldameneko argazki horretan ageri den burdinazko ardatz horren kontra, itsasontziak inauguratzean egin ohi den bezala. Argazki zaharrean, sukaldari mediatikoa han agertzen da, tximaluze, esku batean zigarroa, bestean botila hautsiaren lepoa. Beste garai batzuk ziren. Orain amorrua ematen omen dio zigarroaren estanpa horrek. Etxe hori benetako albiste da. Huraxe izan zen eraikitzen zen lehenengo txakolindegi ‘modernoa’. Ordurartekoak, etxeetako sotoak ziren, edota etxeari erantsitako pabiloiak. Hau, berriz, txakolinaren prozesua kontuan hartuta Gipuzkoan egindako lehenengo eraikina izan zen. Gero etorri ziren antzeko eraikinak Zarautzen eta Getarian. Bestalde, Eizagirretarrak zorioneko daude, aurtengo txakolina izan baita lehenengoa bakar-bakarrik etxeko mahatsatrekin egitebn dutena; orain arte Getariako mahastizale batzuei erosi beharra izaten baitzuten. Bixentek duela bi urte hartu zuen erreleboa, eta orain bi alabak daramate upategiaren ardura. Atzo hau esan ziguten ondora bildu ginenoi: «Txakolina ezin da goitik botata zerbi-tzatu. Lurrin eta txinparta guztia galtzen du. Eta, noski, beti kopan atera, ez sagardo-edalontzian!»\nEsportazioak, gero eta gehiago\nLAUBIDE FELIX IBARGUTXI\nLaster, hamabost egun barru, sagardo-botila batzuk joango dira Pekin aldera. «Nik uste dut lehenengo aldia dela euskal sagardoa Txinako merkatuan serio sar tzen dena», esan dit Miguel Zapiainek, izen bereko sagardotegiko nagusiak. «Sagardotegian bertan hasi zen harremana, orain hiru bat urte. Txinatar batzuk agertu ziren, hasi ginen hizketan, gero nik bidaia egin nuen hara, gero beste bidaia bat... eta azkenean kontratua sinatu».\nTxakolina eta sagardoa. Goian, Talai Berriko txakolindegiko Onditz eta Itziar Eizagirre ahizpak beren gurasoekin, Bixente eta Gema. Behean, Sarasola sagardotegiak Estatu Batuetarako prestatutako etiketa. :: MIKEL FRAILE Baina negozioa ez omen dago erraza: «Auskalo zer harrera edukitzen duen edariak. Nire kezkarik handiena da txinatarrek nola interpretatzen duten sagardoa. Horregatik, txosten bat prestatu diegu: Euskal Herria non dagoen, sagardoa nola hartu behar den, zenbat gradutan...». Gero eta nazioartekoago ari da bihurtzen euskal sagardoa. Sartu Interneten eta sakatu ‘Sarasola cyder’, adibidez. Astigarragako Sarasolako Javier Zabalegik kontatu dit: «Orain lau-bost urte, etorri zen etxera Estatu Batuetako bikote bat. Esan zigutenez, nahi zuten sagardotegi txiki batekin harremanetan hasi. Hala, adiskide egin ginen, eta beste urte batean zortzi egun egin zituzten gurean. Orain, urtean zortzi edo hamar mila botila bidaltzen dizkiegu itsasontziz, eta han Internet bidez egiten da salmenta. Eroslea,\ngehienbat, New Yorkekoa izaten omen da». Estatu Batuetako agintariak oso zorrotzak dira osasun kontuetan. Beraz, Sarasolakoek harako prestatutako ingelesezko etiketan gauza harrigarri hau irakur daiteke, besteak beste: «Produktu hau ez da pasteurizatua izan eta, honenbestez, bakterioak eduki ditzake, arriskutsuak izan daitezkeenak haurrentzat, zaharrentzat nahiz sistema inmunitarioa ahulduta dutenentzat». Bereziartua sagardotegiko Jose Migel nagusiak, berriz, hau esan dit: «Batez ere Estatu Batuetara ari gara bidaltzen. Urtean, bost bat mila botila. Baina pozik gaude, urtean baino urtean gehixeago eskatzen baitute. Delicatessen-eko dendetan saltzen da. Garraioa ez da gauza erraza. Hozkailuetan egin behar da garraioa, badakizu sagardoa ezin dela bero-\ntu , bestela hondatu egiten baita».\nAri da osatzen dastatzaile Taldea Fraisoroko Dastaketa Taldea hor ari da lanean, poliki-poliki. Atzo bigarren aldiz bildu zen, eta zortzi sagardogilek bidalitako botilak dastatu zituen. Esana dugu lehen ere: Fraisoroko Laborategiaren proiektu anbiziotsu bat da hau, jende asko ari da ikastaroetan parte hartzen –ez bakarrik sagardogileak– eta haietako batzuk, langa pasatzen dutenak, Dastatzaile Taldeko kide bihurtuko dira. Momentuz hamalau kideko taldea da, eta helburua da 50ekoa izatea, eta gainera ENAC (Entidad Nacional de Acreditación) erakundeaaren onarpena lortzea. Bidean dira. fibargutxi@diariovasco.com\nSagardogileak mugak gainditzen\nEl Diario Vasco-ko artikulua


Piolet - TheNiu\nHome/Branding & Komunikazio Estrategikoa, Creative Content & Inbound MKT, Diseinua & Esperientzia Digitala/Piolet\nKirolariak gara. Kudeatzaileak gara.\nWork / Piolet\nKirolen eta enpresen zelaiak ondo ezagutzen dituen kirolari talde gazte batek, kirolarietan eta kirol kudeaketan zentratutako proiektu bat jartzen du martxan eta euren markak izaera, nortasuna eta ezagutza islatu behar du. Bagoaz!\nMarka bat sortzea eta bere branding-a lantzea, logotipotik harago doa; zeinu, elkarketa eta pertzepzio multzo batez osatzen da.\nBegi-bistan ikusten ez diren elementu ugarik ere, indar handiz komunikatzen dute: izaera, balioak, kultura korporatiboa, inspirazioa… Laburbilduz, brandfeeling-aren pertzepzioa.\nPiolet markaren kasuan, bi mundu zeuden bizikidetza harmonikoan: kirolaren mundua eta enpresaren mundua. Hortik, kolore solidoko oinarria eta kolore eta forma ezberdinez osatutako mosaikoa. Profesionaltasuna eta Zorroztasuna; irtenbide anitzak; dibertsitatea eta talde lana; moldagarritasuna; expertise eta enpresa eta kirolaren hizkuntza bikoitzaren menderatzea.\nKirolariak gara. Kudeatzaileak gara. Pioleten claim-ak jokalekuko ezagutza adituari egiten dio erreferentzia: kirolaren mundua, enpresaren munduarekin kontsonantzia eta bizikidetza harmonikoan. Piolet taldea osatzen duten kide guztiak kirolari profesionalak dira edo izan dira, eta guztiek enpresen mundua ezagutzen dute. Hau, nola markan hala claim-ean islatuta geratzen den balioa da.\nErabiltzaile esperientzia on bat eskaintzea UX Design on batetik hasten da, eta horrela garatu genuen Pioleten webgunea.\nBisitariari denbora aurrezten dion diseinu bat da, informazio erabilgarria modu intuitiboan eta klik bakarrera eskuragarri jartzen duena. Interfazea diseinatzerako garaian erabiltzailearen webeko bidaia (User’s Journey) kontuan eduki zen. Era berean, elkarrekitea eta bertatik mugitzeko modua, horrela erabiltzaileari bilaka dabilen hori eskaintzeko Piolet bisitatzen duenean.


Neguko 14 landare onenak zure lorategian kolorea emateko - Etxera\nIkusi Behar Gurasoak Brikolajea Teknologia Berrian Dekorazioa Celeb Look Makillajea Karrerak Eta Dirua Nazioartekoa\nNeguko 14 landarerik onenak zure patioan kolorea emateko (urteko egunik arruntenetan ere)\nLorezaintza denboraldiak ez du lehen izozteak amaitu ondoren amaitu behar. Urtero, bizikor eta zuhaixka ugari agertzen dira urtarrilean eta otsailean, baita klima hotzenetan ere. Kolore zipriztin horretaz gozatzeko, landatu edertasun horiek orain lurrak zure herrialdean izoztu aurretik. Eta irakurri landareen etiketa edo deskribapena erosi aurretik, landare batek zure USDA Hardiness eremuan neguak iraungo dituela ziurtatzeko (aurkitu zurea hemen ). Orduan, hasi zulatzen! Ahalegin txiki bat eginda, neguko landare hauek urteko egun motzenetan ere gozatu ahal izango duzu.\nLOTUTAKOAK: Urtekariak versus iraunkorrak: Zein da aldea, dena den?\nGalanthus izenaz ere ezagunak, lore zuri eta berde txiki hauek, burua erortuta, negu amaieran agertzen dira. Batzuetan oraindik elurra lurrean dago, landare laztanei izena emanez. Ezin hobeak dira harkaitz-lorategietan edo pasabideen ertzetan. Landatu erraboilak udazkenean lurra izoztu aurretik.\n17 $ AMAZON AT\nLore guztiz harrigarri hauek, Garizumako arrosak ere deitzen direnak, neguaren amaieran edo garizumaren inguruan zabaltzen dira (askotan Garizumaren inguruan), zure klimaren arabera. Hauskorrak dirudite baina negu gogorrenak ere jasaten dituzten iraunkorrak dira. Eskualde hotzetan oraindik elurra lurrean dagoenean agertuko dira.\nErosi ($ 19)\nEhunka kanpai itxurako lore ñimiñoak zurtoin delikatuetatik zintzilik daude, hain ezagunak ez diren hosto iraunkorreko zuhaixka honetan. Pieris neguaren amaieran loratzen hasten da eta aste luzez irauten du, beraz, zure etxearen zimenduan edo lorategian oheak landatzea gehigarri ederra da.\nErosi ($ 20)\n4. Sorgin Hurritza\nSorgin hurritz lore xelebre itxurakoak, negu erdialdean adar biluzietan agertzen dira, baita klima hotzenetan ere. Hainbat mota daude, beraz, irakurri landareen etiketa edo deskribapena neguan loratzen den barietate bat erosten ari zarela ziurtatzeko.\n61 $ AMAZON AT\nGARY MAYES / GETTY IMAGES\nCyclamen etxeko landare erakargarria eta ezaguna da, baina klima epeletan zoru estalia ere bada. Landatu hosto erorkorreko zuhaitzen azpian (hostoak galtzen dituztenak), neguko eguzkia eta udako itzala izan dezaten.\nErosi (24 $)\nJONATHAN A. ESPER, WILDNESSCAPES ARGAZKIA / LORTZEKO IRUDIAK\nUdazkenean hostoak botatzen dituen hostozabal hosto hosto hau baia gorri distiratsu liluragarriez beteta dago negu osoan. Txoriek maite dute. Bila ezazu barietate nano bat zure lorategian oso handia izan ez dadin. Arra polinizatzaile landare bat ere landatu beharko duzu fruituak emateko.\nErosi ($ 23)\nUdaberriari uko egin diozunean, kopa itxurako lore hauek agertzen dira, negu amaieran elurretik ateratzen direnak. Arrosa, horia, zuria eta morearen tonu alaiak dituzte. Aholkua: karraskarientzat zaporetsuak dira, beraz loreak lorategian kokatu ez dituzun tokietan azaltzen dira (karraskariak mugitu eta birlandatu ohi dira). Izurriak urrun mantentzeko, saiatu erraboilak landatzen udazkenean, zaporetsuak ez diren erraboilen azpian geruzatuak, hala nola narciseak, karraskariek ezikusi ohi dituztenak.\nErosi ($ 17)\nNALIN NELSON GOMES / EYE EM / GETTY IMAGES\nLore hauek delikatuak dirudite, baina izugarri hotzak dira. Negu amaieran edo udaberri hasieran loratzen diren lehenbiziko bizidunetakoak dira. Irakurri etiketa zure neguetan bizirik iraungo duen primula barietatea dela ziurtatzeko.\nErosi ($ 13)\nUsain goxoko lore hauek negu amaierako edo udaberri hasierako loreak eskaintzen dituzte. Lore txikiak, izar loreak ere deituak, ezagunak ziren lorategi kolonialetan. Landatu erraboilak masetan efektu onena lortzeko.\nErosi ($ 9)\nJACKY PARKER ARGAZKIA / GETTY IRUDIAK\n10. Adaxka Gorria Dogwood\nDramaren bila bazabiltza, adaxka gorriak artilekuak ale deigarriak dira, batez ere elur manta baten kontra kontrastatuak. Kolore gorri biziak negu osoan irauten du, eta hotz-gogorreko zuhaixka izugarria ere bada.\nErosi (33 $)\n11. Pansiak eta biolak\nUrte xarmagarri hauek aurpegi xelebre eta dibertigarriak dituztela dirudi, eta kolore ugari dituzte, limoi horitik amatistaraino. Izozte arinak ere maneiatu ditzakete, beraz, udazkenetik negura bitartean loratzen jarraituko dute klima epeletan. Urterokoak izan arren, mota batzuek tona hazi uzten dituzte, udaberria itzultzean berriro agertuko direlarik.\nErosi ($ 14)\nHollywoodeko misteriozko film onenak\nYEKATERINA VLASOVA / GETTY IMAGES\nHosto iraunkorreko zuhaixka erakargarri honek hosto itxurako hostoak ditu eta lore hori bizien spray dramatikoak udazken amaieran edo negu hasieran. Irakurri landareen etiketa mahonia neguan zure kliman bizirik egongo dela ziurtatzeko.\nErosi ($ 32)\n13. Neguko akonita\nEzezaguna den neguko loraketa honek elurra zeharkatzen duen hosto hostotsua eta ranunkula itxurako loreak ditu. Ez dira bereziki gustagarriak karraskariek eta oreinek, beraz, aukera ona dira zure lorategian karraskariak gosez borrokatzen ari bazara. Landatu erraboilak multzoetan udazkenean efektu onena lortzeko.\nIzar itxurako lore urdinak, arrosak, zuriak eta moreak xarmangarriak dira masetan landatutako pasabideetan edo harkaitz lorategietan. Antzinako landarea da, amonak squill deitu izana. Landatu erraboilak udazkenean negu amaieran edo oso udaberri hasieran loratzeko.\nLOTUTAKOAK: Zure lorategian landatzeko udazkeneko 10 barazki onenak\nKategoriak Ezkonberrien Moda Sukalde Iraunkorra Moda Berriak\nhamstring ariketa etxean\nmeghan markle film zerrenda\npriyanka chopra eta nick\ntronuen jokoa bezalako ikuskizunak\nilea nola erori etxeko erremedioak murrizteko


Cygnus (konstelazioa) - Wikipedia, entziklopedia askea.\n3Zeru sakoneko objektuak\n4Historia eta mitologia\nBeltxargaa edo Hegoaldeko Gurutzea\n804 gradu karratu\n+90° eta −-40° latitude bitartean ikusgai.\nArtikulu hau konstelazioari buruzkoa da; beste esanahietarako, ikus «Cygnus».\nCygnus (beltxarga), Esne Bidea zeharkatzen duen ipar hemisferioko konstelazio bat da. Konstelazio honetako izar garrantzitsuenen kokapenaren ondorioz, batzuetan, Iparraldeko Gurutzea bezala ezagutzen da, hego hemisferioan ikus daitekeen Hegoaldeko Gurutzea izeneko konstelazioarekin kontrastatuz.\nDeneb (α Cyg), konstelazio honetako izarrik distiratsuena da, eta Udako hirukia deritzonaren hiru erpinetako bat da. Esne Bideko izarrik distiratsuenetako bat da, eta bere izena daramaten izar aldagarri batzuen eredua da, Alfa Cygni izar aldagarriak. Albireo (β Cyg) gaueko zeruko izar bikoitz ospetsuenetako bat da. 61 Cygni, gugandik 11,3 argi urtera dagoen gertuko sistema bitar bat, Lurrera duen distantzia neurtu zitzaion lehen izarra izan zen, gure Eguzkia alde batera utziz gero. Beste izar interesgarri bat, SS Cygni da, izar aldagarri kataklismiko bat, noba nanoen azpitalde bateko eredua. Konstelazioaren mugen barnean, Cygnus X-1 dago, X izpien iturria dena eta zulo beltz bezala hartua izateko hautagairik argienetako bat.\nα Cygni (Deneb), konstelazioko izarrik distiratsuena dena, 1,25eko itxurazko magnitudearekin. Izar supererraldoi zuri-urdinxka bat da. Gugandik oso urruti, bere distantzia ez da zehatz ezagutzen, 1600 eta 3200 argi urtera bitartean egon daitekeelarik. Bere distirak, oso ikusgarria izan behar du, 60.000 eta 250.000 eguzki arteko argiztapen batekin.\nβ Cygni (Albireo), 3,05eko magnitudearekin, bi izarrak, bata hori kolorekoa eta bestea urdin kolorekoa, elkarrengandik 34 segundo sexagesimaletan banatuta dauden izar bikoitz bat da. Aldi berean, lehena, izar bitar espektroskopiko bat da.\nγ Cygni (Sadr), konstelazioko bigarren distiratsuena, 2,23ko magnitudearekin. 1300 argi urtera dagoen supererraldoi hori bat da.\nδ Cygni, 2,86 magnitudekoa, izar sistema hirukoitza dena.\nε Cygni (Giennah), 2,48 magnitudekoa, erraldoi laranja bat da.\nζ Cygni, nano zuri bat lagun bezala duen bariozko izar bat.\nξ Cygni, 3,72 magnitudea duen eta gugandik 3200 argi urtera dagoen supererraldoi laranja bat.\no Cygni, bi izar ezberdinek banatzen duten izena: o1 Cygni eta o2 Cygni. Bitxia bada ere, biak dira izar bitar itzaltzaileak.\nρ Cygni, 4,00 magnitudeko erraldoi horia.\nχ Cygni, S motako izar supererraldoia, bere distira, 3,30 eta 14,20 magnitude bitartean aldatzen delarik, izar batean ezagutzen den aldaketarik handiena.\nω² Cygni, izar bikoitz bat da, bere behaketa, sistema osatzen duten bi izarren arteko kontrasteagatik, bata gorri kolorekoa eta bestea urdina, oso interesgarria dena.\n16 Cygni, gure Eguzkiaren antzeko bi nano horik eta nano gorri batek osatutako sistema hirukoitz bat: exoplaneta bat aurkitu da kolore horiko izarretako baten inguruan.\n17 Cygni, gugandik 68 argi urtera dagoen 4,99 magnitudeko nano horia.\n61 Cygni, gure eguzki sistematik gertu, 11,36 argi urtera bi nano laranjak osatutako izar bitar bat, prismatikoekin ikusteko egokienetako bat.\nGliese 777, izar nagusiak bi exoplaneta dituen izar bitar bat.\nGJ 1245 (V1581 Cygni), Lurretik 15 argi urte ingurura dagoen izar sistema hirukoitza\nHD 188753, beharbada exoplaneta batekin, izar sistema hirukoitz baten inguruan aurkitu den lehena izango litzateke.\nP Cygni, izar hipererraldoi aldagarri distiratsu urdina, galaxiako distiratsuenetako bat. Bere itxurazko magnitudea 4,8koa da.\nX Cygni, aldagarri zefeida, bere distira, 5,85 eta 6,91 magnitude bitartean aldatzen dena 16,3863 egunetan.\nBC Cygni eta RW Cygni, tamaina handiko supererraldoi gorriak.\nKY Cygni, itzelezko supererraldoi gorria, ezagutzen den handienetako bat. Bere diametroa, gure eguzkiarenaren halako 1420 da.\nSS Cygni, ziur asko, zeruko izar aldagarririk behatuena, bere dizdira, 8,3 eta 12,2 magnitude artean aldatzen dena.\nTT Cygni, inguruan hauts estalki bat duen karbonozko izar bat.\nCampbellen izarra (BD+30 3639), PK 064+05 1 nebulosa planetarioko erdiko izarra.\nA11 eta A36, ziur asko Cygnus OB2 izar elkarteko zati diren izar masiboak.\nCygnus X-1, supererraldoi urdin batek eta beste objektu masibo batek, ziur asko zulo beltz batek osatutako izar bitar bat.\nIpar Amerika Nebulosa (NGC 7000), Deneb izarretik ekialdera kokatua, bere formak, Ipar Amerika kontinentea gogorarazten du.\nPelikano Nebulosa (IC 5070), bere izena, hegazti honen antzeko bere formagatik jasotzen du.\nZapiaren Nebulosa, NGC 6960, NGC 6992 eta NGC 6995, antzinako supernoba baten hondarra da.\nIlargierdi Nebulosa (NGC 6888), Wolf-Rayeten izar batek osatua (WR 136\nNGC 6826 (Kliskatzen duen begiaren Nebulosa), NGC 6884 eta NGC 7027 nebulosa planetarioak.\nArrautzaren Nebulosa (RAFGL 2688 protonebulosa planetario bipolarra.\nNGC 6946 galaxia, Cepheus konstelazioarekin mugan, non zenbait supernoba ikusi diren.\nCygnus OB2, Esne Bideko izar elkarterik aberatsenetako bat, eta, galaxiako izarrik dizdiratsuenetako batzuez gain, Cygnus OB2 12 kasu, baten batzuk kumulu globular gaztetzat ere jotzen dutena.\nGreziar mitologian, konstelazioak, zenbait beltxarga mitiko irudikatzen ditu. Honela, Zeus beltxargaz mozorrotu zen Nemesis liluratzeko, honekin, bertsio baten arabera, Helena Troiakoa izan zuelarik.\nOrfeo beltxarga bihurtua izan zen hil ondoren, eta, esan zenez, zeruan jarria izan zen bere lirarekin batera (Lira).\nAzkenik, Zikno izeneko errege bat, Faetonen senidea edo maitalea zela kontatzen da. Apoloren semeak, Faetonek, bere aita engainatu zuen, honek, Eguzkiaren gurdian jartzea baimenduz, baina kontrola galdu zuen eta Zeusek hil zuen Faeton. Faeton hil ondoren, Zikno Eridano ibaian murgildu zen Faeton aurkitzeko. Hainbeste alditan egin zuen, Cygnus beltxargan bihurtua izan zela, eta gaur egun zeruan ikus daiteke.\nBeste alde batetik, Cygnusek, Sagitario zodiakoko zeinuko beste konstelazio batzuekin batera (Lira eta Aquila, Sagittarius berarekin batera), Estinfaloko txorien mitoaren jatorrian paper esanguratsu bat izan lezakete, Herkulesek bete behar izan zituen hamabi lanetako bat.\nKoordenatuak: 20h 37m 12s, +42° 01′ 48″\nOrriaren azken aldaketa: 29 urtarrila 2020, 21:51.


Albañilería en Bilbao | Txikitxe\nAlbañilería - Bilbao\nEtxebizitza edo negozio bat eraikitzeko edo berritzeko zaintzailea edo adreiluzko enpresa baten bila bazabiltza, Txikitxek beharrezko adreiluzko zerbitzu guztiak eskain ditzake, hala nola, eraisketa eta eraispena, adreiluzko eta igeltsuzko partizioak, artezketa, zoladura zuritzea, zoladura. eta higatuta.\nGainera, erreforma konplexuena eta asmo handienekoaz arduratzeko beharrezkoak diren sindikatu guztiak ditugu.\nSukaldeetarako, bainugeletarako eta etxebizitzak berritzeko igeltseroak\nIgeltserotza-lana funtsezkoa da eraikuntzaren eta berrikuntzaren ia fase eta une guztietan. Barrualdean edo kanpoaldean egiten direnez, esperientzia handia behar da emaitza sendoa eta, aldi berean, akabera eta estetika egokiak lortzeko. Kostua ehunka euro gutxi batzuetatik milaka eurora bitartekoa izan daiteke.\nIgeltserotza: funtsezko elementuak\nFuntsezkoa da edozein etxebizitza eraiki eta berritzeko; igeltserotza-lanak ezagutza tekniko sendoa eskatzen du, eta teknika-sorta zabala estaltzen du. Igeltsero profesionala egitura-lana egiteko ere gaituta dago (zimenduak, lur-mugimenduak, etab.), eta ez bakarrik material guztien hormak eraikitzeko, adreiluak, blokeak, zementua, adreilu monomurak, igeltsuzko plakak edo pladurrak barne. Halaber, etxebizitza bat eraisteko edo eraisteko esku har dezake, edo berrikuntza oso bat egin dezake, lekua planifikatu eta berregituratuta. Igeltserotza-lana edozein dela ere, profesional espezializatu batek esku hartzea gomendatzen da.\nIgeltserotza-lanetan honako hauek sartzen dira:\nEgitura kaltetzen duten pitzadurak, lur-irristatzeak eta hezetasunak konpontzeko lanak\nEraikin bat aldatzea (espazioak gehitzea edo handitzea, teilatua altxatzea, etab.);\nAire zabaleko instalazioak.\nEraikinak eta etxebizitzak berritzea\nSukaldeak eta komunak berritzea\nClaves de la calidad en Albañilería\nIgeltserotzako obra edo eraikuntza baten kalitateak hainbat elementu eskatzen ditu, sendotasuna, iraunkortasuna eta etorkizuneko egiturazko arazoak, erremateak eta akabera estetikoa zehazteko.\nMaterialen eta erreminten kalitatea: adreiluak, morteroak eta agregakinak (hareak eta grixak), saretak, zementua, perlita eta igeltsuak, akabera-elementuak, baldosak, zeramikak, etab. Kalitate handiagokoak edo txikiagokoak izan daitezke, eta lehen aipatutako helburuak betetzen diren erabakiko dute. Erabili beharreko tresnen kalitatea ere garrantzitsua da, eta guk hori betetzen dugu.\nMetodologia eta plangintza: plangintza zuzena (planoak egitea) funtsezkoa da jarraitu beharreko urratsak, kotak, neurriak eta abar argi antolatzeko, eta igeltseroari bere lanean lagunduko diote, obra edo eraikuntza baten edozein elementuren posizioetan eta neurrietan dauden akatsak minimizatzeko.\nTeknika eta esperientzia: igeltserotzako profesionalak ezagutzak eta esperientzia bildu behar ditu kalitate-estandarrak eta akaberak lortzeko, bezeroari dena ondo, dena zuzen, dena zuzen dagoela sentiarazteko.


Vidralak Irlandako Encirc erosi du, 408 milioi euroren truke - Ekonomia - Berria\nVidralak Irlandako Encirc erosi du, 408 milioi euroren truke\nLaudioko beirazko ontzien egileak bere neurria ia bikoiztu egingo du operazio horren bidez.\nEncirc Limitedek bi lantegi ditu, bata Derrylin herrian (Fermanagh, Irlanda) eta bestea Eltonen (Chesire, Ingalaterra). Bien artean urtero 330 milioi euroren fakturazioa egiten dute, eta 1.200 langile enplegatzen dituzte. Haien bezeroen artean daude Diageo (Guinness, JB, Smirnoff...) eta Britvic.\nVidralak 362,8 milioi euro fakturatu ditu urteko lehen bederatzi hilabeteotan, iaz epe horretan baino %1,6 gutxiago. Irabazi garbiak, berriz, %1,5 jaitsi zaizkio, 40,2 milioira arte.\nVidrala 1970eko hamarkadan sortu zen, eta elikagai industriarako beirazko ontziak egiten ditu, botilak eta poteak bereziki. Aspaldi zabaldu zen Euskal Herritik kanpo, Castellar del Valles (Bartzelona, Katalunia) eta Caudete (Albacete, Espainia) herrietan lehenik, eta Portugalen (Marinha Grande), Italian (Corsico, Lombardia), Belgikan (Ghlin, Valonia) eta Frantzian (Bordele, Akitania).


Elena Odriozola marrazkilariak sari nagusia irabazi dau Bratislavan - bizkaie.biz\nBizkaie! 2021-10-18 12:46 Kulturea\nUmeentzako liburu ilustraduen arloan emoten dan saririk entzutetsuenetako bat da.\nEgunotan egin da Bratislavan, Eslovakiako uriburuan, Ilustrazino Biurtekoa. Ume eta gaztetxuentzako liburuen ilustrazinoan dabizan mundu osoko autoreen lana ikusi ahal izan da bertan, tartean euskal marrazkilariena. Galtzagorri Alkarteak jakitera emon dauenez, aurtengo edizinoko sari nagusia (Grand Prix dalakoa) Elena Odriozola donostiarrak irabazi dau, Sentimientos encontrados libururako egindako ilustrazinoakaitik.\nUmeentzako ilustrazinoaren arloan munduan emoten dan saririk garrantzitsuenen artean dago Bratislavakoa. Berau irabazi dauen lehenengo euskal marrazkilaria da Odriozola.\nEdiciones Modernas el Embudo argitaletxe sortu barriak plazaratu eban Sentimientos encontrados albuma, 2019an, Gustavo Puerta Leissek idatzia eta Elena Odriozolaren marrazkiduna. Juan Kruz Igerabideren itzulpenari esker, euskeraz be irakurri geinke orain, Etxean barrena izenburupean.\nPuerta Leisseren eta Odriozolaren arteko hamar urteko alkarlanaren emoitzea da album ilustradua. Zazpi personaia nagusiko istorioa eregi eben, eta horreen bizipenen bidez, irakurlearen sentimenduen inguruko gogoetarako bidea egiten dabe. Bratislavako Biurtekoko epaimahaiak liburu esperimentala dala eta irakurketa bat baino gehiago emoten dituala txalotu dabe.\nOdriozolaren lanaren inguruan, epaimahaiak nabarmendu dau ilustrazinoak bikain erabilten dituala hari narratibo bat baino gehiago sortzeko. Orrialde bakotxeko binetek sentimendu eta gogoetak konpartiduteko modua emoten deutse irakurleei.\nBratislavakoaren aurretik be sari ugari irabazita ditu Elena Odriozolak. Aspaldi hasi zan marrazkigintzan, eta ehun liburu baino gehiagotako ilustrazinoak egin ditu. Euskadi Saria bi aldiz irabazi dau (2009an eta 2013an), Espainiako Ilustrazino Sari Nazionala 2015ean, eta urte berean Bratislavako Biurtekoko Urrezko Sagarra.\n2021eko Bratislavako Biurtekoan lau euskal sortzaile egon dira, Galtzagorrik Etxepare Euskal Institutuagaz martxan jarritako ekimenari esker. Odriozolaz gan, Iban Barrenetxea (Autografía), Maite Gurrutxaga (Leo sabanako errege) eta Leire Salaberria (Heidi) egon dira.


Nature Change (2020) - Ankulegi Antropologia Elkartea\n← Itzalitako kalabazen berpiztea (2018) (previous entry)\nDonostia, Fundación Cristina Enea Fundazioa, 108 or.\n“Nature Change” Kimia Kamvariren bakarkako erakusketa bat da, 2018ko azaroaren 22tik 2019ko otsailaren 22ra bitartean Cristina Enea Fundazioaren Donostiako Ingurumen Baliabideen Etxean estreinakoz erakutsi zena. Artea eta natura, materia eta berehalako esperientzia eta denbora ziklikoaren eta ekologiaren arteko erlazioei buruzko gogoeta da erakusketa.\nNature Change erakusketa haren harira sortutako eta bertako dokumentazio grafi¬koarekin ondutako liburua ere bada. Hiru hizkuntzatan argitaratu da —euskara, gaztelera eta ingelesa— eta Filiep Tacqek diseinatu du. Liburuak ondorengo egileen testuak biltzen ditu:\n“Errautsetatik errautsetara, hautsetatik hautsera”, de Koenraad Van den Driessche.\n“Naturaren elementuen indarrak”, de Michael Marder.\n“Elkarrenganako herrestatze-efektuak”, de Lidia Montesinos.\n“Gogoratu hegaldia, txoria hilkorra da”, de Kimia Kamvari y Nader Koochaki.\nErakusketak bidaia bat, mugimendu migratzaile bat du abiaburutzat, Kimia Kamvari artistak 2015eko irailean Irandik Euskal Herrirantz egindakoa. Teherandik —12 milioi biztanleko metropoli bat— Astigarreta auzoko etxegune batera (Beasain) egindako lekualdatzeak, erabateko testuinguru eta habitat aldaketa ekarri zuen berekin artistarentzat, eta irauli egin zuen bere pertzepzioa zentzumenei eta estatikari dagokienez.\nErakusgai bat ikusi (Issuu)\nKimia Kamvari (Colonia, 1986) artista iraniarra da. Teherandik Astigarretara (Beasain, Euskal Herria) bizitzera mugitu zenean, bere lanek bira kontzeptual garrantzitsu bat jasan zuten. Margolaritzaren alorrean hezitakoa, azken urteetan bitarteko piktorikoaz gogoeta egin du, argazkigintza, material organikoen erabilera eta instalazioaren gisako formatuetan lan eginez. Bere lanetan naturari so egiteko modu berezi bat nabarmentzen da, haren lekuko direlarik bere azken bakarkako erakusketak: Aperion (2018, Dastan Gallery / Electric Room), Nature Change (2019, Fundación Cristina Enea) y Event Horizon (2019, Dastan Gallery /Dastan’s Basement).